Konstantzio Kloro - Wikipedia, entziklopedia askea.\n305eko maiatzaren 1a (egutegi gregorianoa) - 306ko uztailaren 25a (egutegi gregorianoa)\nDardania, 250eko martxoaren 31\nEboracum (en) , 306ko uztailaren 25a (56 urte)\nFlavia Maximiana Theodora (en)\nFlavia Julia Constantia (en)\nAnastasia (Konstantinoren arreba)\nJulius Constantius (en)\nFlavius Dalmatius (en)\nFlavius Hannibalianus (en)\nKaio Flavio Valerio Konstantzio Kloro (latinez: Gaius Flavius Valerius Constantius; 250eko martxoaren 31 - 306ko uztailaren 25) Mendebaldeko Erromatar Inperioko enperadorea izan zen 305etik hil zen arte. Kloro (zurbila) goitizena bizantziar historialariek eman zioten. Konstantino I Handiaren aita zen Konstantzio.\nJatorri grekozko familia batean jaioa, haren estreinako urteei buruz ez dago informazio garbirik, guregana ailegatu zaiguna historian baino mitoetan oinarritzen baita. 296 inguruan Konstantzio Britanian aritu zen, tribu batzuen matxinadak bertan behera uzten.\nAbilezia militarra erakutsita eta Dalmazia probintziako gobernatzailea izan ondoren, Maximianok zesar titulua eman zion 293an, zeinen alabarekin ezkondu zen, lehenengo emazteaz, Helenaz, dibortziatu ostean.\nGermaniako mugak indartuta, germaniar inbasioak geldiarazi ahal zituen. Kristauen jazarpenari zegokionez, gupidatsu jokatu zuen Konstantziok.\n305eko maiatzaren 1ean augusto titulua jaso zuen. Baina hurrengo urtean Yorken hil zen, piktoen kontrako kanpaina batean. Konstantino semeak ordezkatu zuen Britainian eta Galeriok Erroman.\nWikimedia Commonsen badira fitxategi gehiago, gai hau dutenak: Konstantzio Kloro\nMultimedia: Constantius I\nBNF: 14088921r (data)


Burgos: “Ipuruan gertatzen dena gure esku egotea nahi dugu” | SD Eibar - Web Oficial\nBurgos: “Ipuruan gertatzen dena gure esku egotea nahi dugu”\nEibarreko atzelariak espero du "Betisen handitasuna txikiagotu ahal izatea”\nEibarreko atzelariak adierazi du gaurkoan Atxabalpen eskainitako prentsaurrekoan “ez dugu inorren menpe egon nahi, Ipuruan gertatzen dena gure esku egotea nahi dugu”.\n“Real Betis futbolean oso ondo jokatzen duen taldea da, jokarari onak ditu. Ea lehia ondo hasterik dugun eta aurkariaren handitasunak txikiagotzea lortzen dugun”.\nJokalari argentinarrak esan du taldea pozik dela azken boladarekin: Porrot bakarra eta jasotako gol bakarra azken bost neurketetan. “Celtaren aurkako berdinketa ona egin behar dugu Ipuruan igandean garaipena lortuta”.\n“Batzutan futbolean nahiz eta ondo jokatu galdu egiten duzu. Guk oraintxe puntuak gehitzea behar dugu. Ostera, akatsak zuzentzeko astia egongo da. Ondo jokatzen badugu are hobeto, irabazteko aukera gehiago egongo da eta. Baina badira lehia batzuk non joko aldetik gaizki egon arren, bizirik atera behar dugunak. Hortaz, Celtaren aurkako puntua oso ona izan zen guretzat”.\n“Taldea bolada onean da. Gainera, beharrezkoa izaten den zorte pixka batekin gaude. Bolada horri jarraipena eman nahi diogu”.\nArlo pertsonalean, atzelariak adierazi du, “zaila da bi hilabete eta erdiko lesio baten ondoren martxan jartzea. Maila eta erritmo handiko taldea dugu eta bigarren mailatik etorrita ez nuen pentsatzen hainbesteko aldea egongo zenik. Ez zen erraza izan gainontzekoen erritmora ohitzea”.\nIpuruan jokaturiko lehen norgehiagokan, pasa de urtarrilaren 18an, Burgosek garaipenaren bidea ireki zuen gola egin zuen. “Polita izan zen gola egitea Ipuruan, harrotasunez bete ninduen. Egun hartan gauza positibo asko batu ziren eta taldeak emaitzari eutsi zion. Garaipen bikaina izan zen”.\n“Ipuruan gure sendotasuna erakutsi ohi dugu. Aurkako atera maiztasunarekin iristen gara. Ederra litzateke igandean garaipena eskuratzea. Beheko postuetatik urrunduko liguke. Partida garrantzitsua da igandekoa”


Bertan behera geratu da EGOk, Euskal Herriko Gazte Orkestreak egin behar eban neguko birea - bizkaie.biz\nBizkaie! 2021-12-28 08:04 Musikea\nMusikarien artean Covid kasuak atzemon ditue.\nKultura eta Hizkuntza Politika Sailak zabaldutako mezuak dakarrenez, birusaren zabalkundea eteteko asmoz eta erantzukizuna ardatz hartuta, osasuna lehenetsiz zuzendaritzeak topaketea bertan behera ixtea erabagi dau.\nMomentu honetan, EGO Musikenen egoan, neguko topaketa egiten, barroko sasoiko musikearen inguruko egitaraua atontzen aurrerago kontzertu bireari ekiteko. Gazte Orkestreak Tolosa (abenduak 31), Donostia (urtarrilak 2), Bilbao (urtarrilak 3) eta Gasteiz (urtarrilak 4) aurreikusita zituan kontzertuak bertan behera geratu dira.\nErabagi gogorra da, baina danon ongizatea eta osasuna ehentasuna dira. Ez dogu kasik azken barriak kontetako denporarik izan! Osasun arazoakaitik Lina Tur Bonet eta Lola Fernandezen azken orduko kantzelazinoak ekarritako tristurea, Cecilia Bercovich zuzendari eta biolinista lanetan eukitearen poza, Eloy Orzazien azken orduan geurera ekartea eta Patxi Monterok eta Pablo Tejedorren laguntza parebakoa. Egun trinko bi baino ez ditugu izan, baina duda barik, topaketa honek arrastoa itxi dau bertan izan garen danokan.\nSarreren idirua bueltetako, erosleek antzoki edota auditorioakaz hartu-emonetan jartea da gomendagarriena.


Elgoibarko Udalak 2018ko egutegia aurkeztu du, dagoeneko Kultur Etxean eskura daiteke - Elgoibarko Udala\nElgoibarko Udalak 2018ko egutegia aurkeztu du, dagoeneko Kultur Etxean eskura daiteke\nEgutegia (PDF), egutegi txikia (PDF)\nAurtengoa argazki lehiaketaren hamargarren edizioa izan da. Guztira 18 herritarrek parte hartu dute, eta 69 argazki aurkeztu dituzte.\nUdalak 7.000 egutegi txiki kaleratu ditu eta herri osoko postontzietan banatuko ditu; egutegi handiak (3.500 ale), aldiz, elkarte, eskola, erakunde eta abarretan banatuko ditu.\nMarrazki lehiaketan, berriz, LH5eko 129 ikaslek parte hartu dute.\nKalean da dagoeneko herritarrek hain estimuan duten 2018ko Egutegia, Elgoibarko Udalak argitaratzen duena. Asteazken honetan izan da aurkezpena Kultur Etxean eta bertan bildu dira Udaleko ordezkariak, Ongarri elkarteko ordezkariak, Argazki eta Marrazki lehiaketetan saritutakoak eta euren senideak baita ere.\nAurtengo lehiaketaren gaia “Elgoibarko Merkataritza eta Ostalaritza” izan da. Egutegi handian hainbat herritarrek egindako argazkiez gain, ikasleen marrazkiak ere ageri dira; izan ere, bosgarren aldiz antolatu du Udalak egutegirako marrazki lehiaketa. Egutegi txikian, berriz, intereseko telefono zenbakiak ageri dira, Udaleko sail ezberdinetakoak, Euskaltegiak, Liburutegia, Jubilatuen Biltokia...\nAurtengo argazki lehiaketan (hamargarrena izan da) 18 herritarrek parte hartu dute, eta guztira, 69 argazki aurkeztu dituzte. Udaleko, Ongarri elkarteko eta Txankakuako ordezkariek osatu duten Epaimahaiak 13 argazki aukeratu ditu, eta saridunak ondorengoak izan dira: Julen Ansola Irureta, Gurutze Ariznabarreta Atxa (3 argazki saritu), Eulogio Mancebo Iranzo (2 argazki saritu), María Expósito Murillo (3 argazki saritu), Oier Ramos Miguel (2 argazki saritu), Imanol Cerdeira Lasheras, Aitor Zabala Iriondo.\nSaridunek 70 euroko balioa duen erosketa-bonua jaso dute, saritutako argazki bakoitzeko.\nElgoibarko Udaleko Euskara Sailak Herri Eskola eta Ikastolarekin elkarlanean antolaturiko Marrazki lehiaketan LH5eko 129 ikaslek parte hartu dute, eta epaimahaia Udaleko ordezkariek eta Gemma Monreal margolariak osatu dute. Saridunak ondorengoak izan dira: Ane Calleja Cámara, Ivania Alvarado Chichande, Aiyana Ibañez Fernandez, Mara Castañares Chinchilla, Geraldine Franco Chavez, Omaima Laroub, Maite Uranga Badiola, Nahia Meabebasterretxea Oñederra, Elena Amaro Martín, Ane Iriondo Osoro, Maria Ferrandez Serantes, Jon Martín San Martín.\nSaritutako haurrek 30 euroko erosketa-bonoa, marrazteko materiala eta saritutako marrazki guztiekin prestatutako egutegi berezi bana eskuratu dute.\nEdonola ere, Udalak 7.000 egutegi txiki kaleratu ditu eta herri osoko postontzietan banatuko ditu; egutegi handiak (3.500 ale), aldiz, elkarte, eskola, erakunde eta abarretan banatuko ditu. Horretaz gain, egutegi handiak edo txikiak lortu nahi dituzten herritarrek Kultur Etxean izango dituzte eskura ostegun honetatik aurrera.


2021eko AzkoitiAzpeitia Maratoi Erdia|Legezko Abisua\nInformazio eta Elektronika Merkataritzaren Elkarteko Zerbitzuei dagokien uztailaren 11ko 34/2002 Legea betetze aldera, www.azkoitiazpeitia.eus atariaren jabegoa berri ematen dizugu:\n* Egoitza soziala: AZKOITIAKO ETA AZPEITIAKO XEYE K.E. (aurrerantzean XEYE)\n* I.F.Z.: G20858304\n* Helbidea: Jose de Artetxe n�17, 20730 Azpeitia.\n* Telefonoa: 943 815768 / 636 801991\n* Posta elektronikoa: azkoitiazpeitia@azkoitiazpeitia.eus\n* Erregistroko datuak: Alta data: 2004-10-29\n- CD0003431 erregistro zenbakia Eusko Jaurlaritzako Kirol Erakundeen Erregistroan.\nWebgune honetan sartzean, "erabiltzaile" baldintza eransten zaizu eta ondorioz www.azkoitiazpeitia.eus atarian ageri diren baldintza orokorrak onartzen dituzu inongo aitzakiarik gabe. Beraz, erabiltzaileak aipatu web gunera sartu eta atari hau nabigatu eta erabili nahi duen bakoitzean, indarrean dauden baldintza orokorrak irakurri beharko ditu, aipatu baldintza hauek aldian-aldian moldatu daitezke eta.\nZentzu honetan, "Erabiltzaile" kontsideratuko da www.azkoitiazpeitia.eus atariak garatzen dituen zerbitzu eta ekintzetan, doan zein ordaindu beharrekotan.\nErabilera baldintza orokor hauek arautzen dute sarbidea, nabigazioa, zerbitzuen kontratazioa eta www.azkoitiazpeitia.eus webgunearen erabilera, baita edukien erabileratik eratorritako erantzukizuna ere, hala nola, testuak, grafikoak, marrazkiak, diseinuak, kodeak, softwarea, argazkiak, musika, bideoak, soinuak, datu baseak, irudiak, adierazpenak eta informazioak, edota beste edozein sorkuntza jabetza intelektualari eta industrialari buruzko lege nazionalek eta nazioarteko itunek babestua.\nXEYEk baldintza bereziak ezar ditzake zerbitzu espezifikoak baliatzeko edo kontratatzeko, honako baldintza orokorren aplikazioa osagarria izanik. Kontraesanik balego baldintza berezien eta baldintza orokorren artean, bereziak lehenetsiko dira.\na) Hasiera batean, www.azkoitiazpeitia.eus web gunerako sarbidea librea da eta doanekoa. Hala ere, zenbait zerbitzu eta eduki aurretik kontratatutako zerbitzu edo produktuek berezko dituzten baldintzetara lotuta egon daitezke; kasu hauetan, baldintza bereziak txerta daitezke.\nc) Erabiltzaileak bermatzen du webgunean dauden formularioen bidez emandako informazio guztia zilegia, erreala, zehatza, egiazkoa eta gaurkotua dela. Informazioan egon daitekeen edozein aldaketa XEYEri berehala adierazte erabiltzailearen ez beste inoren ardura da.\ne) www.azkoitiazpeitia.eus atariko zerbitzuren bat erabili edo kontratatzekotan, erabiltzaileak erregistro datuak beharko balitu, informazio hau era egoki eta egiazkoan emateko erantzukizuna izango du erabiltzaileak. Erregistroaren ondorioz, erabiltzaileak pasahitza bereganatuko balu, erabilpen egokia egiteko ardura izan beharko du eta zerbitzu hauetara sartzeko emandako pasahitza sekretupean gorde beharko du. Ondorioz, Erabiltzaileak ematen zaien kode edo pasahitza ezkutuan gordetzeko eta konfidentzialtasuna bermatzeko erantzukizuna dute eta ezin izango diote beste inori eman, sekula ez, eta sarbidea ere ez diote inori utziko. Erabiltzailearen erantzukizuna izango da beste pertsona batek berak gordean eduki beharreko pasahitza modu okerrean erabili edo galtzea baldin badu. Lapurreta den kasuan, desagertuz gero edota baimenik gabeko erabilera gertatzen bada, erabiltzaileak guzti horren berri eman beharko dio XEYEri dena delako pasahitz edo kodea baliogabetzeko.\nXEYEk ez du erantzukizunik hartuko hirugarren pertsonen edo baimendu gabeen kasutan, Erabiltzaileak erabilpen okerraren berri ematen ez duen bitartean.\nXEYEk www.azkoitiazpeitia.eus web gunea osatzen duten elementu guztien jabego intelektual eta industrialeko eskubideen titularra da, marka, merkatal izenburua eta ikur bereizgarria barne. Partikularki eta mugarik gabe, egileen eskubideaz babestuta daude diseinu grafikoa, iturri-kodeak, logoak, testuak, grafikoak, marrazkiak, argazkiak, soinuak eta web gunean agertzen diren beste hainbat elementu.\nEdozein kasutan, www.azkoitiazpeitia.eus web gunean sartzeak edo bertan nabigatzeak ez du XEYEren aldetik erabiltzaileak jabetza intelektual eta industrialeko eskubideei uko-egiterik, ez transmisiorik eta ezta eskubide horiek pertsonalki erabiltzeko lizentzia total nahiz partzialik ere esan nahi.\nHorregatik, Erabiltzaileak www.azkoitiazpeitia.eus atariko edozein edukiren erreprodukzio, berrerabilpen, banaketa, komertzializazio, eraldaketa, kopia, komunikazio edota era ezberdineko ustiapena egitea arau-hauste bat dela onartzen du, XEYEn espresuki eta idatziz emandako baimena ez badago aurretik; elkartearen jabego intelektual edota industrialaren aurkako arau-hauste bat da.\nArgitaratutako informazioak aldaketak jasan ditzake, adibidez, zerbitzuen erabilgarritasunean, moduetan edo prezioetan. Horrenbestez, erabiltzaileari aplikagarriak izango zaizkio kontratazioa egiteko unean www.azkoitiazpeitia.eus-en argitaratutako lege baldintzak.\nXEYEk zera adierazi nahi du, bere posibilitateen barruan eta teknologiak baliatzen duen heinean, antolaketa eta teknika aldetik neurri guztiak hartu dituela web gune honek funtzionamendu txukuna izan dezan eta birus eta beste elementu kaltegarri batzuk saihesteko. Nola nahi ere, kontrolaezinak diren beste atal batzuk ezin izango ditu bermatu: a) www.azkoitiazpeitia.eus web gunean jasotzen diren eduki eta zerbitzuen jarraipen eta erabilgarritasuna; b) Jasotako edukietan akatsak izatea edota arazorik izanez gero horiek konpondu ahal izatea; (c) birus eta beste elementu kaltegarrien gabezia web gunean; d) Harturiko segurtasun neurrien eraso ezintasuna; e) www.azkoitiazpeitia.eus atariak harturiko segurtasun-neurriak gainditu dituen erabiltzaileak sor ditzakeen kalteak.\nXEYEk beregain hartzen du www.azkoitiazpeitia.eus web gunera sartzeko aukera bertan behera uztea, aldi baterako, aldez aurretik abisatu gabe, tartean webgunea hobetzeko, konpontzeko, eguneratzeko edo mantenamendu lanak baldin badira. Hala eta guztiz ere,ahal den neurrian, web guneko zerbitzuak etetea erabakitzen baldin bada, erabiltzaileek garaiz izango lukete eteteko ordu eta egunaren berri. Web gunean bertan argitaratuko du.\nwww.azkoitiazpeitia.eus webgunean egon daitezkeen estekek beste webgune batzuetara eraman zaitzakete, zeinetan XEYEk ez duen ardurarik, ez baitu haietan kontrolik. Helburua erabiltzaileari beste informazio iturri batzuen berri ematea da, ondorioz, erabiltzailearen erantzukizuna bakarrik da edukietan sartzea haiek arautzen dituzten erabilera baldintzetan. XEYE ezin da erantzule izan gure webgunera hiperestekak barneratzea erabakitzen duten hirugarrenen webguneez.\nXEYEk ez du ardurarik erabiltzaileek egin dezaketen bere webguneko edukien edo zerbitzuen erabileraz, ezta erabilera baldintza hauek errespetatzeaz. Izatekotan, XEYEk aukera du dagokien neurri legalak hartu eta beharrezko prozedurak abiarazteko erantzukizunak egozteko, indarrean dagoen legearen, etikaren eta ordena publikoaren aurkako jardunarengatik, baita ohartarazi eta kendu ere edozein adierazpen arrazista, diskriminatzaile, sexista, difamatzaile, laidogarri, iraingarri, lizun edo oinarrizko arau etikoen aurkakoa dena.\nXEYEn konpromiso irmoa dugu gure erabiltzaileen pribatutasunarekin. Zure izaera pertsonalek jasoko duten datuen trataerari buruzko informazio guztia eskuragarri dago honako estekan: Pribatutasun politika\nWebgune honek cookieak erabiltzen ditu. Teknologia honen erabilerari buruzko informazio guztia honako estekan eskuragarri dago: Cookie politika\nXEYEk beregain hartzen du egun www.azkoitiazpeitia.eus erabiltzeko ezarri diren baldintza orokorrak zatika edo osorik aldatzeko eskubidea. Aldaketak web gunean garaiz iragarriko dira. Era berean, aldez aurretik iragarri gabe, egoki iruditzen zaizkion aldaketak egiteko eskubide osoa du, hain zuzen, edukiak eta zerbitzuak moldatu edo kentzeko; horrez gain diseinu eta irudi aldetik, eta kokapen aldaketak egin ahal izango ditu. Ondorioz, web gunea egun indarrean dauden baldintza orokorren baitan erabili beharko bada ere, noizean noiz erabilpen baldintzak berrirakurtzea komeni da.\nBerariazko baldintzaz gain, XEYEk bukatutzat eman dezake, bertan behera utzi edo eten zerbitzua, abisurik gabe, web guneko edukietara sarrera eta ez du horregatik Erabiltzaileak ordainik exijitu ahal izango.\nLegedia aplikagarrietan eta eskumeneko konpetentzietan ezarritako araudiak zuzenduko ditu XEYE eta Erabiltzailearen arteko harremanak. Dena den, arautegiak eskumenetan babestea.Hala ere, arautegiak alderdiak auzitegi baten mende jartzeko aukera aurreikusten duen kasuetarako, XEYEk eta Erabiltzailea, legozkiekeen beste edozein auzitegiri uko eginez, Donostiako Auzitegi eta Epaitegien mende jartzen dira.


«Escape room» bat egingo dute Nup-en – Un juego de «escape room» en la Upna – Oficina de Prevención de Residuos e Impulso de la Economía Circular\n«Escape room» bat egingo dute Nup-en aste honetan, hondakinak behar bezala kudea daitezen bultzatzeko\nUnibertsitateak, Nafarroako Gobernuak eta Iruñerriko Mankomunitateak antolatu dute ekimena\n“Escape room” bat egingo dute aste honetan Nafarroako Unibertsitate Publikoko Arrosadiko campusekoikasgelategiko 09 ikasgelan (astelehenetik ostiralera, otsailaren 18tik 22ra). “Escape room” edo ihes gela hori hondakinei buruzko abentura-jolas bat da, eta Unibertsitateko komunitateko kideei kontzientzia harrarazi nahi die hondakinak birziklatu beharrari buruz. Ikasleek, irakasleek eta administrazioko eta zerbitzuetako langileek dute parte hartzeko aukera. Hartara, konturatuko dira hondakin gutxiago sortuz gero eta behar bezala bereiziz gero ate asko zabalduko dituztela, eta, ingurumenaren aldeko konpromiso sozial bat izateaz gainera, legezko betebehar bat dela.\nAste honetan egingo da ihes jolasa ikasgelategiko gela itxi batean (09 ikasgelan), eta talde bakoitzak denbora tarte bat izango du enigma argitu eta gelatik ihes egiteko (30 minutu gehienez). Jolasaren helburuarekin bat etorriz, erabilitako materialez eginak daude erronka, lekua eta materiala. Bost laguneko taldeak osatzen dira ihes jolasean aritzeko, eta 11:00etatik 17:00etara har dezakete parte. “Bereizi eta birziklatu, aterak irekiko dizkizu-eta” izeneko kanpainaren parte da ihes jolasa, eta azpimarratzen du oso garrantzitsua dela hondakinak arlo guztietan bereiztea. 50eko hamarkada bukaerako suspenseko filmetan inspiratutako estetika du kanpainak.\nHondakinak hobeki kudeatzeko NUPen ekimenaren adibide bat da. Izan ere, Nafarroako Gobernuaren Hondakinak Prebenitzeko eta Ekonomia Zirkularra Bultzatzeko Bulegoarekin elkarlanean ari da NUP, GAN-NIK Nafarroako Ingurumen Kudeaketako enpresa publikoaren eta Iruñerriko Mankomunitatearen bidez. Horiez gainera, hondakinak kudeatzeko sistema integratu hauek ere laguntzen dute kanpainan: Ecoembes, Ecovidrio, Ambilamp, Ecoasimelec, Ecofimática, Ecolec, Ecolum, Ecotic eta Europako Birziklatze Plataforma (ERP) eta Emauseko Trapuketariak.\nHondakinak ongi bereizi behar ditugu NUPen birziklatzeko\nHondakinak gaika biltzeko zakarrontziak, NUPeko Arrosadiko campusean\nNUPek dagoeneko jarri ditu eraikinen kanpoaldean ontziak eta hondar organikoak botatzeko zakarrontziak. Arrosadiko campuseko eraikin gehienen barnealdean ere gaikako zakarrontziak daude: hondakin organikoak, ontziak, papera eta kartoia, eta errefusa bereiz biltzeko. Kafetegian eta jantokietan ere banandu egiten dituzte materia organikoa eta beira.\nBeste zenbait edukiontzi ere badaude Unibertsitatean, batzuk pilak eta tonerrak biltzeko, beste batzuk, berriz, fluoreszenteak eta gailu elektrikoak eta elektronikoak jasotzeko.\nAzaroan, prestakuntza-ikastaro bat eman zitzaien kafetegiko, jantokietako eta garbiketa-zerbitzuetako arduradunei, gero zerbitzu horietako langileei edukiaren berri eman diezaieten.\nHondakinak gaika biltzeko ekimenean, eraikin guztietan jarriko ditu NUPek birziklatzeko zakarrontziak.\nKanpoko zakarrontziei dagokienez, Iruñeko eta Tuterako campusetako eraikin guztien kanpoaldean jarriko dira, eta hondakin mota gehiago bereizteko aukera emango dute: hiru hondakin mota orain arteko bien ordez, hau da, ontziak, hondar organikoak eta errefusa.\nSortzen diren hondakinak zakarrontzi egokietara botatzeko, informazio kartelak jarriko dira eraikinen barnealdean hondakin bakoitza non utzi adierazteko, eta zenbait programa antolatuko dira jendeak informazio eta kontzientzia handiagoa har dezan gai honi buruz.\nHondakin gutxiago sortzea eraikinetan\nJasangarritasunaren aldeko apustuaren beste adibide bat da NUPek iturri baten altuera igoko duela eraikinetako komun guztietan, jendeak ur botilak bete ditzan. Hartara, hondakin gutxiago sortuko dira, eta Hondakinei eta haien Fiskalitateari buruzko 17/2018 Foru Legearen 24. artikulua beteko da. Uraren erabileraren inguruko beste neurri bat da Unibertsitateko kafetegi guztietan ur basoak eta pitxerrak daudela dohainik hartzeko.\nHondakinei eta haien Fiskalitateari buruzko 17/2018 Foru Legearen helburuak dira, batetik, 2027rako % 12 hondakin gutxiago sortzea eta, bestetik, hondakinak bereiztea gehiago eta hobeki birziklatzeko, batez ere materia organikoa; izan ere, 2022tik aurrera nahitaezkoa izango da materia organikoa beste hondakinetatik aparte biltzea. Bestalde, 2027rako, etxeetako eta saltokietako hondakinen pisuaren % 75 berrerabili eta birziklatu beharko da, birziklatzeko modukoak badira (papera, metalak, beira, plastikoa, biohondakinak eta abar).\nEntitate publikoentzat beste neurri batzuk ezarriko ditu lege horrek, besteak beste, edateko uraren iturriak instalatzea edo behin baino gehiagotan erabiltzeko ur ontziak ematea. Izan ere, behin bakarrik erabiltzeko ur botilak erosteko aukera kenduz gero, plastikozko hondakin gutxiago sortuko da, eta hondakinak kudeatzeko planak diseinatuko dira plastikozko botila gutxiago bota daitezen eta gaika bil daitezen.\nJarduera horiek guztiak bat datoz Ekonomia Zirkularraren Nafarroako Agentziaren printzipioekin eta helburuekin, zeinak jendaurrean jarrita baitaude orain. Ekonomia zirkularra jasangarritasunaren aldeko eredu ekonomiko berri bat da, eta helburutzat ditu baliabideak ahal bezainbat aprobetxatzea, ahalik eta hondakin gutxien sortzea, eta ahalik eta denbora luzeenean erabiltzea produktu, osagai eta baliabideak. Ekonomia zirkularrak, ingurumenari mesede egiteaz gainera, aukera asko ematen ditu aurrezteko, garapen ekonomiko eta sozialerako eta, batik bat, enplegua sortzeko.\nUn juego de «escape room» divulga en la UPNA la correcta gestión de los residuos\nAgenda navarra de la Economía Circular a exposición pública El Ministerio para la Transición Ecológica convoca ayudas para proyectos de...


Erosi Prostamin Kordobako\nKapsulak Prostamin Kordobako\nProstamin kapsulak Kordobako\nTratamendua prostatitis Espainian ahal izango da, oso erraza eta azkarra da Prostamin. Behar izanez gero lortzeko tresna, joan webgune ofiziala eta bete eskaera-inprimakia, bete eskaera-orria zure izena eta telefono zenbakia. Hau da modurik onena lortzeko eraginkorra eta azkarra ukan droga batetik prostatitis arabera dauden 50% off deskontua 39 € . Via ordu deitu Kudeatzailea enpresarekin galdera guztiak erantzun behar duzu bidalketa. Ondoren prozesatzeko ondasun bidaliko dira cash entrega, bakarrik ordaindu ondoren jasoko duzu, entrega at the post office edo mezularitza.\nNola erosi Kordobako Prostamin\nProstamin deskontua izateko, Kordobako (Espainia)\nAzken hitza medikuntza tratamendua prostatako kapsula Prostamin, gaur egun, ordena for 39 € Kordobako web-orri ofiziala deskontatutako prezioa. Bete formularioa kontuan hartu behar da, droga tratamendua hantura prostatako guruina. Ez ahaztu besteak beste, zure izena eta telefono zenbakia iritzia. Get free kontsulta bat gure espezialista, egingo du gai ordena eta bidalketa droga. Ordaindu zure partzelaren gainean ordainagiria postaz edo mezularitza-mail.\nTratamendua prostatitis batera kapsulak Prostamin Espainia (Cordoba), kentzeko gaixotasuna, berreskuratu zure gizontasunaren eta konfiantza ohean! Utzi eskaera webgune bidez eskaera inprimakia web orrian fabrikatzaileak. Ziurtatu duzula bete eremu batera telefono zenbakia eta izena. Laster izango dugu zurekin harremanetan buruz aholkatzeko sredstva eta laguntzeko duzu zure eskaera. Ordainketa-posta jaso gainean, hartu pasaportea NAN, bidalketa kostua, postariak zure helbide ezberdina izan daiteke, beste hiri batzuetan.\nOnena botikak tratamendua prostatitis Europan! Sustapena! Erosi Prostamin at 50% deskontua.\nForma kronikoa prostatitis\nOne hala nola, gaixotasun – prostatitis. Eragina kronikoa prostatitis (forma bat prostatitis) eragina izan dezake, eta bizitzako alderdi guztiak gizonak.\nProstitisaren tratamendua erremedio herrikoiekin\nProstitisaren tratamendua erremedio herrikoiekin. Errezeta belarrak prostatitisaren aurkako medikuntza tradizionalean. Erlezaintzako produktuak herriko erremedio onenetarikoak dira! Bainuak. Prebentzioa. Folk erremedioak edo drogoterapia?\nOrdena Prostamin Kordobako % 50 bakoitza


Txina Elektro Altzairuzko Xafla Osagaien Fabrikatzaileak eta Fabrika - Minzim\nEtxea > Produktuak > Txapa > Xafla Soldadura > Elektro altzairuzko xafla osagaiak\nElektro altzairuzko xafla osagaiak\nMinzim-ek GB, DIN, JIS, AISI eta ISO arauetan oinarritutako altzairuzko altzairuzko xafla metalikoen osagaiak hornitzen ditu. Txapa prozesatzeko piezak hainbat metalekin egin daitezke, hala nola aluminiozko aleazioarekin, altzairu herdoilgaitzarekin, kobrearekin, burdinarekin, etab. MOQrik behar ez bada, nahikoa gaitasun ditugu eta lineako aurrekontu sistema erabilerraza, denbora puntualak bermatzen dituena.\n1. Elektro altzairuzko xafla osagaien produktuaren aurkezpena\nEsperientzia aberatsak eta langile kualifikatuek aukera ematen dute Minzim-ek pertsonalizatutako xafla pieza ugari fabrikatzen ditu hainbat material metalikorekin, hau da, aluminiozko aleazioa, altzairu herdoilgaitza, kobrea, burdina, altzairua, bezeroaren beharrak asetzeko eta pieza eta irtenbide kualifikatuak hornitzeko. proiektuak. Elektro altzairua txapa fabrikatzeko aukera ezagunenetako bat da.\n2. Elektro altzairuzko xafla osagaien produktuaren parametroa (zehaztapena)\n3. Produktuaren ezaugarria eta altzairuzko xafla metalikoen osagaien aplikazioa\n4. Altzairuzko xafla metalikoen osagaien produktuaren xehetasunak\n5. Elektro altzairuzko xafla osagaien ontziratzea eta bidaltzea\nG: Gure logotipoa edo diseinua inprima al dezakegu?\nG: Kolore pertsonalizatuak egin ditzakegu?\nHot Tags: Elektro altzairuzko xaflako osagaiak, fabrikatzaileak, fabrika, pertsonalizatuak, Txina, Txinan egindakoak, prezio baxua, aurrekontua, kalitatea, aurreratua, iraunkorra


Hau ez da lehengoan Jaizkibelen bota zuten belatz handia, baina bai espezie bereko ale bat. Argazkia: Ramón Aranbarri.\nAldundiak Jaizkibelgo Leuta-Guadalupe-Faro ehiza-lineako hainbat postu (62. eta 72. bitartean) itxi ditu, joan den asteburuan inguru hartan belatz handi bat (Falco peregrinus) tiroz bota zutelako. Guk dakigula, hilabete honetan eskopetaz botatako espezie babestuetako hirugarren alea da. Izan ere, Eguzkik Fiskaltzan salatu zuenez, urriaren 6an Errezilen arrano txiki bat (Hieraetus pennatus) eta 16an Seguran elanio urdin bat (Elanus caeruleus) tiroz zaurituak aurkitu zituzten. Arrano txikia handik gutxira hil zen eta elanioa, berriz, Arrano Etxean osatzen ari da.\nEguzkik bere poza agertu nahi du Aldundia alor honetan behingoz inakziotik atera delako. Kontuan izan behar da tiroz botatako espezie babestuena ez dela arazo puntuala, kronikoa baizik. Azken urteotan Eguzkik honelako kasuak salatu dituenean, behin eta berriz honako galdera hau egin du: “Noizko ehiza-linea ixte bat babestutako espezieak botatzen direnean?”. Bada, badirudi egun hori iritsi dela. Ikusteko dago momentuzko erreakzioa den, hilabete honetan kasuak pilatzen ari direla ikusita, edo benetan Aldundiaren politika berri baten abiapuntua den.\nHalaber, Ehiza Federazioa ohar bat atera beharrean aurkitu da, babestutako espezieak tiroz bota izana gaitzesteko. Sarri salatzen dugun bezala, honelako kasuetan oso zaila da tiro egin duena identifikatzea eta zigortzea, baita “garbi” jokatzen duten ehiztariez inguratuta daudenean ere.\nZERGATIK EZ DIRA IRISTEN SALAKETAK FISKALTZARA ALDUNDITIK BERTATIK?\nAldundiak Jaizkibelen hainbat ehiza-postu ixteko hartu duen erabakiak kointziditu du, denboran, Eguzkik Errezilgo arrano txikiaren eta Segurako elanioaren kasuak Fiskaltzan salatu izanarekin. Saleaketa horien bidez, Eguzkik tiroa egin dutenak identifikatzea du helburu, noski, baina, halaber, argitu nahi luke zergatik honelako salaketak ez diren Fiskaltzara iristen zuzen-zuzenean Foru Aldunditik.\nEsan beharra dago espezie babestu bat tiroz botatzea delitua izan daitekeela, kartzela-zigorra eta guzti ekar dezakeena, gainera. Eta agintariek, ustezko delitu baten berri izan bezain laster, fiskalari edo epaileari jakinarazi behar diotela, zer jakinarazi eta zer ez erabakitzeko eskumenik gabe, gaur egun Aldundian gertatzen omen den bezala.\nEguzki, 2021eko urria\nLa entrada Eguzki pozik, Aldundiak behingoz erreakzionatu duelako babestutako espezieak tiroz bota izanaren aurrean aparece primero en Eguzki Talde Ekologista.


Tetsuo: Tony Stark ez den Burdinazko Gizona | Odolaren mintzoa\nHasiera » Egile-zinema » Tetsuo: Tony Stark ez den Burdinazko Gizona\nTetsuo: Tony Stark ez den Burdinazko Gizona\nAtalak: Egile-zinema, Gore-a, Zientzia-fikzioa\nTakashi Miike-ren ospea lortu ez duen arren, Shinya Tsukamoto-ren filmak ere harenak bezain harrigarriak izaten dira, eta Miike bezala, Tsukamoto kultuzko zinemagile bihurtu da aspalditik.\nTetsuo: The Iron Man (1989) Tsukamotoren lehen filma izan zen: zuri-beltzean eta diru gutirekin egina, Tetsuo film estrainoa da, ia-ia hitzik gabea, bortitza (gehienetan), erotikoa (tira, batzuetan), eta asaldarria (beti).\nTsukamoto-ren film hau DVDn ikusi behar da nahitaez, zeren, zenbait gauza ulertzekotan, ezinbertzekoa izanen baitzaigu DVDren kontrazala irakurtzea. Adibidez, nik aurkitu ditudan kritika guzietan hasieran agertzen den pertsonaiari “Fetixista” deitzen zaio, edo “Metalaren fetixista”; filmean, ordea, ez du izenik, baina bai DVDren gibeleko aldeko azalpenean.\nErdi gizona, erdi burdineria mukurua\nKontatu, istorio bat kontatu egiten da Tetsuo-n. Mendeku baten istorioa. Lehen minutuetan, aipatu Fetixista ikusiko dugu fabrika batean, burdin barra bat izterrean sartzen (!!). Ondoren, korrika abiatuko da, baina auto batek harrapatu eta gidariak, lagundu beharrean, baso batera eraman eta han utziko du. Fetixista ez da hil, ordea, eta, mendeku gisa, autoko gidariaren gorputza burdinazko munstro bihurtzen hasiko da, poliki eta mingarriki.\nEdonola ere, ildo narratiboa ez da Tsukamotori sobera axola. Haragia metal bihurtzearen prozesua erakustea da filmaren interes nagusia. Izan ere, David Cronenberg aipatu ohi da Tsukamotoren eraginen artean, beren filmetan bi zuzendariek gustuko baitute erakustea haragiaren eta metalaren arteko nahastea eta bat-egitea. Biendako, gainera, sexua dago transformazioaren jatorrian. Tetsuo-n, adibidez, bere eraldaketa hasi baino lehen, autoko gidariak, ametsetan (tira, nik erranen nuke ametsetan dela), emazteki bat ikusiko du dantzan, suge baten antzera bizirik dirudien burdinazko strap-on alimaleko batez hornitua. Eta, ametsetan (berriz diot, nik ametsetan dela erranen nuke) emaztekiak autoko gidaria bortxatutakoan hasiko da benetan honen transformazioa.\nMaiz, iduri luke musika bideo bat ikusten ari garela, eta musikak berebiziko inportantzia dauka filmean: pare bat aldiz, irudiei kontrapuntu ironikoa emateko, eta, gehienetan, filmaren giro industrial metaliko astuna azpimarratzeko. Soinu banda Chu Ishikawak egin zuen, Der Eisenrost perkusio industrialeko taldearen liderrak.\nTetsuo ez da film luzea: 67 minutu eskas ditu, baina indartsua eta intentsua da. Azken batean, giza-gorputz bat formarik gabeko makina herdoildua nola bihurtzen den erakusten digu, edo, bertze modu batean erranda, teknologiak gure bizitza eta gure gorputza nola inbaditzen dituen. Horixe baita filmaren gai nagusia: teknologiak gure bizitzan duen gehiegizko presentzia; Japoniako bertze hainbat filmetan ageri zaigun gaia, hain zuzen ere (adibidez, Hideo Nakata-ren The Ring –1997– edo Takashi Miikeren One missed call –2003– filmetan, bi baizik ez aipatzearren).\nUnderground zinemaren adibide ederra, Tetsuo ez da publiko guziendako, eta ez genuke Ameriketako Burdinazko Gizonarekin, Tony Stark superheroiarekin alegia, nahasi beharko. Gure gizonezko gizona ez baita mundua salbatzera etorri, mundua hondatzera baizik. Azken irudian, Fetixista eta autoko gidaria, biak burdineria mukuru batean nahasiak, mundua menderatzera abiatuko dira ziztu bizian, alaiki.


Ertzaintzak 56 pertsona zehatu ditu Euskadin osasun-araudia ez betetzeagatik - Eusko Jaurlaritza - Euskadi.eus\nEtxeetan eta lonjetan festak egitea, ordutegiak ez betetzea edo kalean edatea izan dira arau-hauste nagusiak\nErtzaintzak azken 24 orduan berrogeita hamar pertsonatik gora proposatu ditu isuna jartzeko Euskadin, pandemiari aurre egiteko osasun-araudia urratzeagatik. Arau-hauste gehienek ordutegiak ez betetzearekin, lau pertsona baino gehiago elkartzearekin, kalean alkohola edatearekin eta etxeetan egindako festekin dute zerikusia.\nPandemiari aurre egiteko Osasun-agintaritzak ezarritako araudia betearazteko Ertzaintzak azken orduotan Euskadin gauzatu dituen jarduketen artean aipatzekoak dira goizaldean Bilboko etxebizitza turistiko batean maskararik gabe eta gehienez elkar daitekeen pertsona-kopurua errespetatu gabe zeuden 10 pertsonari jarritako isunak. Beste bost gazte ere landa-eremuko baserri baten kanpoaldean, jabetza pribatu batean, aurkitu dituzte festa egiten, jabearen baimenik gabe. Bilboko hiriburuan beste hamaika gazte aurkitu dituzte lonja batean gehienez elkar daitekeen pertsona-kopurua errespetatu gabe eta maskara jantzi gabe.\nBarakaldon taberna baten arduraduna pertsiana jaitsita aurkitu dute barruan hiru bezero zeudela, eta guztiak zehatu dituzte. Astigarragan eta Zaldibarren ere bi lokaletako arduradunei agindu diete lokalak ixteko indarrean dagoen araudia betetzeko, baina jaramonik egin ez dutenez zehatzeko espedientea ireki diete. Kanpoan alkohola edaten ari ziren bezeroei ere isunak jarri dizkiete, eta bezeroren bat edo beste perimetroko itxiera errespetatu gabe zegoen bertan.\nOñatin beste hamar gazte zehatu dituzte bart gauerdian herrigunetik urrunduta alkohola edaten ari zirenean.\nAzkenik, Araban beste hamar bat isun jarri dizkiete hiriburuko etxebizitza batean festan ari ziren hainbat gizon-emakumeri. Etxebizitzan zeuden erdiak alde egiten saiatu dira polizia iritsi denean.


Ezki hostotxikia, Tilia cordata.Wausberg-CC By SA\nMatricaria chamomilla, larranbiloa etxeero da. Izango zen. Orain ere denetan balitz hobe bai. Noiz edo noiz urdaila baretu beharra izango da. Euskaldunon botikinean ezaguna behintzat bada, eta gure imaginariotik ez dugu erabat erauzi.\nBotika kutxa horretan larranbiloak lagun ugari du: pasmo-belarra (Anagallis arvensis), berbena (Verbena officinalis), belar bedeinkatua (Valeriana officinalis)... Landarearen izen zientifikoan azaltzen den officinalis horrek adierazten du dendetan, batez ere botiketan, eskuratu daitekeela, hau da, sendabelarra dela.\nLarranbiloa bezala, belar bedeinkatua ere infusioan hartzen da gehienean. Baita ezki lorea ere, Tilia sp. Bi dira, gurean, ezki ezagunenak: ezki hostozabala, Tilia platyphyllos, eta ezki hostotxikia, Tilia cordata. Bien lorea erabili izan da egoskin, baina lehenarenak jasotzen ditu lore eta ele ederrenak.\nEtxe inguruetan landatzen zen, baina baita herri lurretan ere. Lore ederrenak ematen zituzten zuhaitzen adaxkak hartu eta landatzen ziren. Herri lurretan egonagatik landatzen zituenarenak ziren landareak, eta belaunez belaun igarotzen zen jabetza. Mila urtetik gora ere bizi daiteke ezkia, eta luze bizitzen dela adierazteko, Asturiesen honela diote: “La teya crece durante cien años, vive cien años y tarda cien años en morir”. (Ezkia ehun urtez hazi, ehun urtez bizi eta ehun urtez hiltzen da). Uda hasieran loratzen dira, hostozabala lehenxeago. Orain azoketan oso noizbehinka ikusten bada ere, garai batean baserritarrek kalera eramaten zuten mozkinetako bat zen.\nSasoi hartan makina bat jende ibiltzen zen ezkietara igota adarrak inausten. Gero, etxera ekarri eta egurra sutarako izaten zen, hostoa haziendaren bazkatarako eta lorea lehortzera jartzen zen airea berritzen den toki ilun batean zabal-zabal eginda. Erdipurdiko egurra du, lehen harientzat txirrikak eta jostailuak egiteko baliatzen zen, baina bere ikatzak bazuen erabilera jakin bat: ehizarako bolboratarako.\nEgun hauetako bero handiekin loreak harro daude polena heda eta heda. Udako usain lodiak aire sapan. Ezkiarena limoi edo jasmin tankerakoa, gaztainondoarena (Castanea sativa) min edo garratz punttuarekin.\nKanal honetan artxibatua: Ezkia


Karrerako aukera CCNA ziurtagiria egin ondoren | ITS\nCisco CCNA ziurtagiria Lanbide eraginkorrerako azpiko mugimendua da, Networking negozioaren marka ospetsuenen artean. Cisco Systems arrakastatsuenen ekoizle, jatorriz eta merkaturatzaileen routing eta switches merkatarien artean txapelduna da. Cisco-k 'Giza Sarea' zabala eskaintzen du - astekako eta supereko lehen mailako multimedia egitura. Mundu osoko pertsonak aukeratutako Audio eta Video korrespondentziekin elkartzen ditu. CCNA ziurtagiria marka honekin duen bizimodua da. CCNA gako-ibilbidea luzea da eta zure etorkizunerako egiten ari zaren aukeraz beteriko dei bizkorra da.\nCisco-k CCNAren prestakuntza eta baieztapenak eskaintzen ditu zure ibilbide profesionalean aurrera egiteko. Cisco laneko baieztapen programak bost mailatan antolatzen du.\nHodei ingeniariak, hodeiko buruak eta esparruak eraikitzen ditu: elkartutako maila CCNA edo Cisco Certified Network Associate desberdinak eskaintzen ditu prest. CCNA Cloud lagungarria da hodei ingeniarientzat, hodeiko exekutiboentzat eta marko ingeniarientzat. Modu ezin hobean lortzeko, gaitasun zentralei aurre egiteko modu bikaina da, eta afiliatuaren garapen mugimenduak nola arrakastaz gainbegiratu. Cisco Cloud Fundazioak eta Cisco Cloud Administrazioa Cisco-ren liburutegi elektronikoan eskura daitezkeen Cisco Cloud Administrazioa ulertzeko gai diren ikastaroak.\nSegurtasun-eragiketak: CCNA Cyber Ops ate irekiak irekiko dizkizun ateak irekitzen ditu. Segurtasun informatizatua mantentzea zera da: CCNA Cyber Ops prestakuntza ezarriko duzu. Egiaztagiri honen ondoren, zure lanbidea segurtasun operazioetan kontzentratu dezakezu. CCNA Datuen Zentroaren bidez, CISCOk plangintza zabala eskaintzen du, denbora eta dirua ikuspegietan aurrezteko aukera ematen baitu, esate baterako, zerbitzariak esparrua, erabilera eta mantentze lanak garatzen ditu. Barrualdean sartzen direnetan IT eta gaur egungo esparruak betetzen dituztenentzat, CCNA Industrial erabakia onena da. Oso garrantzitsua da biltzeko, kontrolatzeko eta petrolio eta gas konpainiei.\nSegurtasuna: CCNA Cisco-ren beste prestakuntza CCNA segurtasuna da. CCNA segurtasunarekin duen esparruak segurtasun-egitura bat garatzeko gaitasuna izango du, pertzepzioak hautemateko eta arriskuak antolatzeko neurriak hartuko ditu. Segurtasun egituraren zati gisa erabilitako garapenean eskumena izango da. CCNA Bideratzeak, Cisco CCENT eta Aldaketak, edo CCIE ziurtagiria duten adituen arabera, CCNA segurtasun ziurtagiria planifikatzeko fakturatzen dira.\nWireless: CCNA Haririk gabeko baieztapenek haririk gabeko erosleen gaien inguruko gaia jorratzen dute negozioek erabiltzen duten aurrerapenean perfektua den mundu batean kokatuta dagoela egiaztatzen dutela eta, gainera, guztiz indartu egin dela. Prestakuntzako modua zure ezagutza eta gaitasunak zabalduko dira LAN konfigurazioan, egiaztapenean eta azterketan. Sareko sarbide kontzentratua exekutatzeko gaitasuna izango duzu antolatzeko eta sarbide sarbide zentratua. Ziurtagiri honek pre-funtsezko pare bat ditu.\nZiurtagiriak, esate baterako, CCNAk zure bokazioari igogailu bikaina ematen dio eta aurrerapauso handiak egiten ditu. Ziurtagiriak CCNA-n zure afiliazio aktibo kritiko bihurtzen lagunduko dizu.\nZergatik eskatzen dute enpresek segurtasun profesionalak eta CEH ziurtagiriak?


5. ardatza: STEMekin lotutako asmo profesionalak - Steamgunea\n5. ardatza: STEMekin lotutako asmo profesionalak/\nIkastetxearen filosofiak sustatu behar du neska-mutil guztiek asmo handiko itxaropenak izatea, haurtzarotik hasita. Ikasle guztien gaitasun zientifikoa sustatzeaz gainera, komeni da arlo horietan interesa eta gaitasuna duten pertsonengan STEM arloko lanbideetarako asmoak sustatzea, hainbat ekintzaren bidez. Adibidez:\nHaur-hezkuntzan eta lehen hezkuntzan, STEAM arloak eta lanbideak hurbiltzea haurrei, neska-mutilentzat motibagarriak eta inspiratzaileak izango diren bizipen positiboak eragingo dituzten proiektuetan oinarritutako jardueren eta ikasbideen bidez.\nSTEAM arloarekin lotutako jakin-mina eta galderak eragingo dizkieten jarduerak nabarmentzea.\nFamiliek parte hartzea, lehen hezkuntzako neska-mutilei STEM lanbideak hurbiltzeko.\nSTEM lanbideei buruzko informazioa ematea ikasleei, kontuan izanik estereotipoek zer eragin duten ikasleen STEAM eta genero-ikuspegian, eta lanbide horien inguruko ikuspegi errealista eta hurbila emanez eskola-etapa guztietan.\nTopaguneak sortzea ikasleen eta STEM profesionalen arteko elkarrekintza izan dadin, ikasleek hobeto “kalibra” ditzaten beren ezaugarrien (ez bakarrik profesionalak, baita pertsonalak ere) eta STEM lanbideen ezaugarrien arteko kidetasunak.\nIkasleek STEM profesionalen rolean jarduteko aukera izan dezaten laguntzea, bai profesionalen lantokietan, bai testuinguru simulatuetan.\nBestalde, zientziak eta berrikuntzak egiten eta sostengatzen dute gure gizarte modernoa; gure bizimodua eraldatzeko boterea dute eta gure etorkizunaren berezko osagai dira. Gizabanakoen eta gizartearen kapital zientifikoa handituz gero, lagundu dezakegu pertsona gehiagok hauteman dezaten zientzia beren bizitzako eta beren kulturako alderdi garrantzitsua dela, eta horrek lagunduko du STEMekin lotutako lanbideetara, zuzenean edo zeharka, sartzeko aukerak handitzen etorkizunean.\nPertsona baten eta zientziaren arteko erlazioan eragiten duten kapital zientifikoko zortzi dimentsio hauek identifikatu dira ikerketaren bidez:\n● Alfabetatze zientifikoa.\n● Zientziarekin lotutako jarrera, balioak eta joerak.\n● Zientziaren transferigarritasunari buruzko ezagutza (gaitasunak, ezagutza).\n● Zientziarekin lotutako baliabideak kontsumitzea.\n● Eskolatik kanpo ikaskuntza-jardueretan parte hartzea.\n● Haurren familiek zientzien inguruan dituzten gaitasunak, ezagutzak eta kalifikazioak.\n● Zientziarekin lotutako rolak eta lanbideak dituzten pertsonak ezagutzea.\n● Eguneroko bizitzako zientziari buruz hitz egitea beste batzuekin.\nDimentsio horiek ulertzea lagungarri gerta daiteke ikastetxeek zientziaren eta teknologiaren irakaskuntza inklusiboagoa diseinatu eta eskain dezaten, ikasle-profil gehiagotara heltzeko.\n“Enterprising Science” programak tresna bat proposatzen du kapital zientifiko handiko gazteak identifikatzeko. Galdera hauetan oinarritzen da:\nSTEM karrera batek lagundu dakizuke lanpostu-mota asko izaten?\nEskolan EZ zaudenean, zer maiztasunekin hitz egiten duzu zientziari buruz beste pertsona batzuekin? Norekin?\nEzagutzen duzu bere lanbidean zientzia erabiltzen duen inor?\nZure gurasoren batek (edo biek) uste du zientzia oso interesgarria dela?\nAzaldu dizu zure gurasoren batek (edo biek) zientzia erabilgarria dela etorkizunerako?\nBadakizu nola erabili ebidentzia zientifikoa argudio bat sortzeko?\nEskolan ez zaudenean, zer maiztasunekin irakurtzen dituzu zientziari buruzko liburuak edo aldizkariak?\nEskolan ez zaudenean, zer maiztasunekin joaten zara zientzia-etxe, zientzia-museo edo planetario batera?\nEskolan ez zaudenean, zer maiztasunekin joaten zara zoologiko edo akuario batera?\nZer maiztasunekin joaten zara zientzia-klubera, eskolatik aterata?\nZure irakasleek berariaz animatu zaituzte zientzia edo teknologiaren inguruan ikasten jarraitzera?\nIrakasleek azaldu dizute zientzia erabilgarria dela zure etorkizunerako?\nEtxean berariaz animatu zaituzte zientzia edo teknologiaren inguruan ikasten jarraitzera?\nEtxean azaldu dizute zientzia erabilgarria dela zure etorkizunerako?\nErabilgarria da zientzia ezagutzea zure eguneroko bizitzan?\n○ Kapital zientifikoari buruzko sarrera-bideoa: Science Capital - an introduction\n○ Kapital zientifikoari eta aipatutako tresnari buruzko txostena (PDFa): https://www.kcl.ac.uk/sspp/departments/education/research/Research-Centres/cppr/Research/currentpro/Enterprising-Science/Science-Capital-Made-Clear.pdf\n○ Nola eragiten du kapital zientifikoak: WHAT INFLUENCES SCIENCE CAPITAL: THE EIGHT DIMENSIONS\n○ Kapital zientifikoa ikasgelan erabiltzea: science capital teaching approach in your classroom\n○ Kapital zientifikoa eta identitatea: "Doing" science versus "being" a scientist: Examining 10/11-year-old schoolchildren's constructions of science through the lens of identity\nEmaitzetan sakontzeko artikulu interesgarriak: https://www.ucl.ac.uk/ioe/departments-and-centres/departments/education-practice-and-society/aspires/summary-reports-and-books\n1. Orientasare. Euskal Herriko Autonomia Erkidegoko orientatzaileen sarea da. Atal honetan Hezkuntza Orientazioaren eremuan dauden albisteak aurkituko dituzu. https://sites.google.com/site/orientasare/\n2. Aurrera! Orain arte egindako ibilbide akademikoan ez duzu ezer pentsatu behar izan: Haur Hezkuntza, Lehen Hezkuntza, DBH 1, DBH 2, DBH 3. Laster, ordea, nora iritsi nahi duzun planteatu beharko duzu. Eta galdera horri erantzuteko zure bizitza proiektuaz pentsatu beharko duzu: zer izan nahi duzu? Orientazio Programa honetan ikasturtearen bukaerako erabakiak hartzeko laguntza aurkituko duzu. https://sites.google.com/site/aukeratu/home\n3. Orientasare wikia. 2012-14 ikasturteetan zehar egindako elkarlanaren ondorioa da sites hau. Tutoretza 2.0 sites honek Bigarren Hezkuntzarako tutoretza plana eta hori betetzeko jarduerak antolatzeko tresna bat izan nahi du. https://sites.google.com/site/tutoretza20/home\n4. Bizilabe. Gazteentzako zientzien bizipen-labea. Gazteak ikerketa-proiektuetan eta proiektu teknologikoetan aritzeko ikerketa-zentroen sarea. 10-19 urte bitarteko gazteei zientzia-bizipenak eskaintzea eta komunitate osoa inplikatzea. Bizilabe ikerketa-zentroen sarea Elhuyar Zientziak sustatzen du, tokian tokiko agenteekin. https://bizilabe.elhuyar.eus/eu?set_language=eu\n5. Zientzia Azoka ekimena gazteek garatutako proiektuen azoka da; ikerketa zientifikoa eta garapen teknologikoa barrutik bizitzeko aukera. Lanaren emaitza ikerketa-proiektu bat nahiz proiektu teknologiko bat Bilboko Plaza Barrian antolatuko dugun Zientzia Azokako stand banatan aurkeztuko dute gazteek. Bidean, ikertzaile profesionalak izango dituzte gazteek bidelagun, lana bideratzen laguntzeko. Horretarako prest ditugu hainbat kolaboratzaile. https://zientzia-azoka.elhuyar.eus/eu


Klarionez zikin - Paris: erlijioa ere bada giltza!\n27/11/2015 17:37 0 comentarios\nParis: erlijioa ere bada giltza!\nPariseko atentatu larriek guda giro tamalgarrian kokatu gaitu europarrok, eta hegazkinak bonbardatzen ikusteak nolabaiteko lasaitasuna eman die zenbaiti. Jakin badakigu Pariseko biktimak bezain errugabe direnak egon eta egongo direla bonben azpian Sirian, Iraken … Izan ere, oker ibiliko da kontu honetan “onen” alde eta “txarren” aurka bere burua era manikeista batean lerrokatzea bilatzen duena: eszenatoki honetan errugabeen odolez eskuak zikin aktore gehien-gehienek dituzte, giza eskubide oinarrizkoenen aurkako ekintzak eginda. Zer esanik ez erlazioak eta aliatu-etsai jokua aztertuz gero.\nZer pentsatu eta zer idatzi eman dute gertaera lazgarri hauek. Gogoeta asko plazaratu dira, batzuk oso interesgarriak, kritikoak, arazoaren alde desberdinak ikusten laguntzen digutenak. Interesekoa iruditu zait, besteak beste, honakoa:\nHala ere, arazoa ulertzeko erlijioaren eragina gutxietsi egin dela iruditzen zait, hau da, ez direla nahikoa adierazten eta kritikatzen erlijioari lotutako aldeak. Eta horretaz hitz egin nahi dut.\nErlijio monoteistek, jainko bakar bat duten horiek, bere barnean daramate intolerantziaren hazia, egia bakarra onartzen baitu: jainkoa bat eta bakarra dago benetakoa, sortzailea, ahalguztiduna; honelako abiapuntuak ez dio lekurik uzten zalantzari edo erlatibizatzeari, egia absolutu gisa aurkezten da, errealitate osoa menpe hartzen duena. Ez da kasualitatea, horregatik, hiru erlijio monoteista nagusietan (islama, kristautasuna, judaismoa) mugimendu “ultra” erlijiosoak egotea, gizarte osoan bere ikuspegia inposatu nahi dutenak (“egia berdadero bakarra” den neurrian): zilegitasun erlijioso osoaz sentitzen dira errealitate sozial osoa “egiaren” menpe jartzeko. Eta hiru erlijio hauetako sinestun muturrekoek antzeko joera erakusten dute: emakumearen gutxiespen larria, banakakoen askatasunari erasoa, erlazioen inguruko ikuspegi estu eta murrizgarria, homosexualitatearen kriminalizazioa, pentsamenduari eta kultur jarduerari muga itogarriak, tabu absurduak …\nPentsa ezazu Euskal Herriak azken mendeotan bizi izan ditugun gerren izaeraz: erlijioak protagonismo handia izan du. Gerra karlistetan elizaren eta kristautasun tradizionalaren alde itsuki aritzen ziren karlistek, horien artean euskaldun ugari; gerra zibila irabazleentzat gurutzada bat izan zen, fedea eta katolizismoaren defentsa; fedeagatik duela gutxi arte gertatu dira hilketa basatiak gure artean. Gaur egun, gizartearen antolaketan erlijioak eragin nabarmena dauka, hezkuntzan adibidez. Eta pribilegioak ere baditu, zergen kontuan, erakunde publikoetako jardueran, adierazpen publikoetan... Gizarte autonomo laiko batetik uste baino askoz urrunago gaude; oraindik itzal luzea du Elizak.\nHorregatik, gainerako guztien etsaia dirudien ISIS delakoaren atzean dagoen ikuspegi erlijioso fundamentalistari aurre egitekotan, gizarte zibilaren autonomia eta laikotasuna aldarrikatzea beharrezkoa zaigu, mundu justuagoa egiteko, demokrazia eraikitzeko, guztion eskubideek berme zabalagoa izateko.\nGai honetaz hona hemen bideo interesgarria, Richard Dawkins zientzialariaren ekarpena; ikus ezazu, merezi du (azpitituluak gaztelaniaz):


About: Maurice Prendergast\nMaurice Prendergast (Saint John's, Ternua eta Labrador, 1859ko urriaren 10a - New York, 1924ko otsailaren 1a) Estatu Batuetako pintore postinpresionista izan zen. Cézanne eta Signac pintore inpresionisten kutsua igarri zaie, besteak beste, Prendergasten koadroei. Lan nagusi batzuk: Umbrellas in the Rain (1899, Aterkiak euripean), East River (East ibaia), Snow in April (Elurra apirilean).\nMaurice Prendergast (Saint John's, Ternua eta Labrador, 1859ko urriaren 10a - New York, 1924ko otsailaren 1a) Estatu Batuetako pintore postinpresionista izan zen. Cézanne eta Signac pintore inpresionisten kutsua igarri zaie, besteak beste, Prendergasten koadroei. Lan nagusi batzuk: Umbrellas in the Rain (1899, Aterkiak euripean), East River (East ibaia), Snow in April (Elurra apirilean). (eu)\nMaurice Prendergast (eu)


Hasiera / Brand New / RoC Retinol Correxion Pro-Sublime Anti Wrinkle Eye Reviving Cream - 15ml\nErretinol aurreratuaren eta azido hialuronikoaren konbinazioarekin begi krema honek lerro finak eta zimurrak nabarmen murrizten ditu. Begietako krema arina eta likidoa, azal mota guztietarako egokia dena. Begien inguruko azala aurpegiko azala baino 3 edo 5 aldiz meheagoa da. 0.5 mm ...\nErretinol aurreratuaren eta azido hialuronikoaren konbinazioarekin begi krema honek lerro finak eta zimurrak nabarmen murrizten ditu.\nBegietako krema arina eta likidoa, azal mota guztietarako egokia dena. Begien inguruko azala aurpegiko azala baino 3 edo 5 aldiz meheagoa da. 0.5 mm batez beste. Adinean aurrera egin ahala, larruazala elastikotasuna galtzen du eta begi-eremuan are meheagoa bihurtzen da eguzkiaren etengabeko esposizioagatik, erretzeagatik eta ingurumenarekiko esposizioengatik, baina, batez ere, zona hori etengabe mugitzen delako begien keinuak direla eta. Bakarrik keinuka egiteak egunean 10000 mugimendu sortzen ditu.\nAurpegiaren beste esamolde batzuek, irribarreak eta estutasunak, esaterako, mugimenduak areagotzen dituzte lerro finak eta zimurrak sortuz.\nOdolaren zirkulazioa ahulagoa da larruazaleko zona horretan (batez ere gauean desintoxikazio sistema linfatikoa / naturala) eta horrek zirkunferentziak eta hanturak sor ditzake.\nBegien eremua ere lehortzeko joera handiagoa du igurtzien ondorioz, kentzea osatzen dute baina baita begi eremuak olio guruin batzuk gutxiago dituelako ere. EGIAZTATUTAKO EMAITZAK Bele oinak, lerro finak eta zimurrak murrizten ditu.\nErabili egunero, goizean edo arratsaldean. Erabilera maiztasuna zure larruazalaren sentikortasunaren arabera egokitu. Larruazalaren erreakzioaren kasuan, eten erabilera.


Behar ez zuen ezbeharra | Bizigiro | Berria\nBizikleta zuri bat jarri dute istripua gertatu zen toki berean. URTZI URKIZU Tamaina handiagoan ikusi\n2022ko urtarrilak 16 - Irun\nEhunka txirrindulari Irun eta Hondarribitik (Gipuzkoa) iritsi dira. Beste ehunka batzuk, Errenteriatik (Gipuzkoa). Bat egin dute denek, sentimendu berean: Jon Rodriguez txirrindulari zendu berria omendu dute, hura hil eta astebetera. Errepidean txirrindulari gehiagok ezbeharrik izan ez dezaten, aldarrikapen isil baina ozena egin dute.\nBizikleta zuri bat jarri dute bide ertzean, Rodriguezek aurreko asteburuan istripua izan zuen lekuan: Gaintxurizketan, Zaldunbordara doan errepidea hartu aurretik (Irun, Gipuzkoa). Pedro Medina han ondoan bizi da. «Egun hartan, autoz Errenteriatik iritsi, eta istripu bat izan zela ikusi nuen. Toki oso arriskutsua da hau: kafe bat hartzeko, bizpahiru errepide pasatu behar ditugu. Erakundeek zerbait egin beharko lukete». Ekitaldian elkartu den jende guztia ikusita, «zerbait behar dela» argi du.\nRodriguezen senide batek hitz labur batzuk egin ditu: emandako maitasuna eskertu die han bildu diren guztiei. Rodriguezen aita eta anaia bizikletan joan dira beste txirrindulariekin. Bizikleta zuria jarri eta senidearen hitzen ostean, txalo zaparrada luzea entzun da. Errepidean dauden ehunka txirrindularien txaloak.\nGorka Obeso Balazta Bidasoaldeko bizikletaren aldeko elkarteko kideak nabarmendu du ekitaldia «hunkigarria» izan dela. «Pentsatzen genuen jende asko hurbilduko zela, baina ez hainbeste. Familia guztia ikusi dugu. Eta arriskua barnetik bizi dugunok asko ukitu gaitu». Obesori iruditzen zaio «kontzientziazioa» gizarteko parte guztiei dagokiela: «Txirrindulariok tentuz jokatu behar dugu, eta babes neurri guztiak erabili; auto gidariek ere behar diren neurriak bete behar dituzte, aurreraketak une egokian egin behar dira...; eta argi dago erakundeek badutela zer esana». Gaintxurizketa trafiko handiko errepidea da. «Txirrindularien artean puntu beltz bat izan da hau beti».\nRodriguez hil zen egunean, Josu Andueza kirolaria ere bizikleta gainean zebilen. Gertukoa zuen. «Bizikletan Pasaiako lagun batzuekin hasi nintzenean ezagutu nuen Jon, eta lagunak egin ginen. Istripua izan zen egunean Perurena inguruan topatu nuen». Aitortu du Rodriguezen heriotzaren berri izan zuenean «apurtuta» gelditu zela. «Eredu bat zen Jon: oso zintzoa zen».\nPatxi Vila txirrindulari ohi eta Movistar taldeko errendimendu arduradunak ezin izan du ekitaldian egon. Rodriguezekin batera egin zituen zenbait kilometro istripuaren egunean. Hala gogoratu du Vilak: «Goizean elkartu ginen, 08:30ean. Gaintxurizketatik pasatu, gero Astigarragatik Hernani aldera, eta handik kostaldera, Orio, Zarautz eta Getariara. Etxerantz gindoazela, esan zigun ibilaldia luzatu nahi zuela, Jaizkibelera igotzeko asmoz, baina Gaintxurizketan istripua izan zuen».\n43 urte zituen Rodriguezek. Oiartzualdeko eta Bidasoaldeko txirrindulari askok zuten estima handitan. Vilak hausnarketa hau egin du: «Bizikletan zein autoan goazenez, adi joan behar dugu. Errepidean errespetuz gidatu beharra dago».


2050. urterako ia planeta guztiak %100 energia berriztagarriak erabili ditzake — Gaztezulo\n2050. urterako ia planeta guztiak %100 energia berriztagarriak erabili ditzake\n2050. urterako ia planeta guztiak %100 energia berriztagarriak erabili ditzake Horretarako ezinbestekoa da trantsizioa jada hastea energia fosiletatik energia berriztagarrietara, edo petrolioa amaitu arte itxarongo dugu? https://www.gaztezulo.eus/albisteak/2050-urterako-ia-planeta-guztiak-100-energia-berriztagarriak-erabili-ditzake https://www.gaztezulo.eus/albisteak/2050-urterako-ia-planeta-guztiak-100-energia-berriztagarriak-erabili-ditzake/@@download/image/energía-renovable.jpg\nHorretarako ezinbestekoa da trantsizioa jada hastea energia fosiletatik energia berriztagarrietara, edo petrolioa amaitu arte itxarongo dugu?\nInoiz ez gara hain gertu egon munduaren amaieratik. Kolapsoa ekidinezina da, eta horregatik datorren etorkizunerako bide berriak irudikatu beharrean gaude honi buelta emateko. Petrolioa jada ez da aukera bat eta beharrezkoa da modelo energetiko berriei lekua uztea.\nEnergia berriztagarriak guztiontzat\nPopular Science aldizkarian argitaratutako artikulu baten arabera 139 herrialdek energia berriztagarriak eskuratu ditzakete. Horrek esan nahi du herrialde hauek 2030. urterako energia fosilak utzi moduan egongo direla.\nOnurak ugariak dira...\nOndorio horretara iristeko herrialde bakoitzaren baldintza naturalak aztertu dira eta ondorioztatu 2030erako 139 herrialdek berriztagarriak diren energia iturriak izan ditzaketela, eta 2050. urterako zifra hau %100 izan litekeela.\nHonek onura ugari ekarriko lituzte: Herrialdeentzat autonomia handiagoa, soberania energetikoa... horiez gain, batez beste lur gutxiago erabiliko litzateke eta meatzaritza bezalako jarduerak ez lirateke beharrezkoak izango. Honek atmosferara CO2 jaurtiketak gutxitzen lagunduko luke kutsadura atmosferikoa murriztuz.\nErrealista al da diagnostiko hau?\nArtikuluaren arabera herrialde batzuk ahalegin handiagoa egin beharko dute beste batzuk baino jasangarriak izateko. Alabaina, trantsizio honetan denok gure ahalegina egiten badugu helburua eskurtu litekeela dio ikerketak, energia garbien belaunaldia askoz ere malguagoa baita energia fosilena baino.\nHalere, helburuetara iristeko, modu komunitarioan pentsatzen hastea ezinbestekoa izango da. Belaunaldi sare autonomoak sortu ezean, zaila izango baita proposatutakoa betetzea. Izan ere, energia jasangarriak ere negozio bat izan daitezke, eta pertsonen onuretara jarri beharrean interes ekonomikoen beharretara mugatzea eragin lezake horrek.\nHori ez gertatzeko, trantsizio prozesu honetan guztiok gara arduradunak. Ez dugu ahaztu behar, energia bide berriak nola sortu pentsatzeaz gain, bizitza gizartean modu jasangarrian antolatzea dela garrantzitsuena. Modu honetan soilik lortuko dugu gure kontsumismo energetiko honekiko dependentziarekin hautsi eta naturarekin harreman hobeak eraikitzea.


Galiziara azkenengo bisita egingo du Eusko Label Ligak Kontxari begira jarri aurretik | Arrauna | Naiz\n2021 ABU. 27 - 17:50h\nGaliziara azkenengo bisita egingo du Eusko Label Ligak Kontxari begira jarri aurretik\nHondarribiak joan zen astean lortu zuen moduan, Santurtzirekiko sailkapen nagusiko aldea murrizten jarritzea nahi du. Ares eta Moañako estropadetan oroitzapen onak ditu «Ama Guadalupekoak». Bestalde, Zarautzek maila galduko du Tirani 11 puntuko aldea berreskuratu ezean.\nHondarribiak joan zen asteko asteburu borobilari jarraipena eman nahi dio asteburu honi ere. (Idoia ZABALETA / FOKU)\nMundu guztia Kontxako Banderari begira hasi da, baina Eusko Label Ligak ez du atsedenik hartzen. Galiziari denboraldiko hirugarren eta azken bisita egingo dute traineruek asteburuan, Ares eta Moañako banderak jokatuko baitura bertan.\nJoan zen astea ezinhobea suertatu zitzaion Hondarribiari, Santurtzirekiko aldea erdira murriztu baitzuen. Hala, sailkapen nagusian "Soterak" aurretik jarraitzen badu ere, 169 punturekin, 165 puntu pilatu ditu "Ama Guadalupekoak" berak ere, eta Aresen eta Moañak esperientzia onak lortu ditu azken urteetan. Bada, gipuzkoarrek joan zen asteburuan hasi zuten bolada ona jarraitzeko gogoa izango dute. Hiru puntu edo gutxiagoko aldeaz iritsiko balitz Eusko label Liga azken estropadara, kasu horretan azken proba erlojuaren aurka jokatuko litzatekeela gogoratu behar da\n"Concello de Ares" XIV Bandera jokatuko da larunbat arratsaldeko 18.13etan hasita. Hala ere, Eusko Label Ligarentzat hirugarren aldia baino ez da izango Aresko uretan. 2017an Zierbena nagusitu zen eta iaz, berriz, Hondarribia. Bide batez, "Ama Guadalupekoak" ezarri zuen eremuko markarik onena: 19:34.94.\nDomekan berriz, 12.13etan hasita, Moañako XXXIX. Bandera jokatuko da. Azken bi denboraldietan ez da Moañan Eusko Label Ligako estropadarik izan; hala azken garailea 2018an Urdaibai izan zen. Bermeotarrek 2016an ere irabazi zuten, Hondarribiak 2014an eta 2017an, eta Oriok, berriz, 2015eko ekitaldian.\nGaliziako asteburua izango da, bestalde, 12 traineruk parte hartuko duten azkena. Irailaren 18 eta 19an Ligari begirako azken estropada biak jokatzeaz gain, igoerako play-offak ere jokatuko dira. Hala, asteburu honetan ikusiko da nola Zarautzek maila galduko duen eta baita ere nola Tiranek mailari eusteko nahiaz play-offak jokatuko dituen.\nKontrakorik gertatzea miraria litzateke. Izan ere, Zarauzko "Enbatak" 38 puntu ditu, Tiranek baino 11 gutxiago. Tiranek, berriz, Lekittarrak baino 18 puntu gutxiago ditu. Alegia, aldaketarik gertatzeko aukera bat badagoela matematikek bakarrik diotela.\nHoni buruzko guztia: Eusko Label Liga 2021


Andra Mari kofradiaren batzarra egin dute - Aramaio - Goiena.eus\nAndra Mari kofradiaren batzarra egin dute\nAitor Agiriano 2018-09-09 17:00\nAndra Mari kofradiaren eguna ospatu dute gaur, domeka, Aramaion. Meza elizkizuna izan dute ermitan eta baita salda eta pintxoak hamaiketako egiteko. Ohitura duten moduan, urteko kontuen balantzea ere egin dute, eta, nola ez, bazkari eder batekin borobildu eguna.\nMeza elizkizuna amaitzean, Izaskun Ormaetxe kofradiako idazkari eta diruzainak egin du urteko gora-beheren aurkezpena. "Arazo txikiren batzuk izan diren arren, konponduta daudela dirudi eta berehala ziurtatuko dugu horrela dela hori" dio Ormaetxek. Bestetik, hemendik aurrerako bidean hobekuntzak egiteko proposamenik ere izan da kofradia osatzen duten taldekideen aldetik, eta lanean jarraituko dute hobetzeko.\nIrailaren bigarren igandean ospatzen duten eguna festa eguna izaten da beraientzat eta mahaiaren bueltan bapo bazkalduta borobildu dute ospakizuna. Sabela betetakoan, hurrengo urtera begira, jai egunari buelta bat emateko asmoa ere badute; musika emanaldiren bat, ekitaldiak... egitaraua berriztu eta festa egun eder bat antolatzea dute helburu.\nBlanca Mendialdua kofradiako arduradunak eta baita taldeko kideek gaurko egunaren balorazio positiboa egin dute, "oso ondo joan da dena, pozik gaude".


“DAGOZKIEN GIZA ESKUBIDEAK ERRESPETATZEKO” | Zuialde Herri Informazioa\nPosted: 2013/01/05 in Euskal Preso eta Iheslari Politikoak\nBederatzi indar politikok urtarrilaren 12ko manifestazioan parte hartzeko deia egin dute\nEzker Batua, Aralar, Euskal Komunistak, Alternatiba, ezker abertzalea, Eusko Ekintza, Eusko Alkartasuna, Gorripidea eta Antikapitalistak indar politikoek presoen eskubideen aldeko urtarrilaren 12ko manifestaldirekin bat egin dute eta euskal herritarrei mobilizazio horretan parte hartzeko deia egin diete.\nEB, Aralar, Euskal Komunistak, Alternatiba, ezker abertzalea, Eusko Ekintza, EA eta Gorripidea indar politikoetako ordezkariek agerraldia egin dute Bilbon, urtarrilaren 12ko mobilizazioari atxikimendua adierazi eta parte hartzeko deia egiteko. Antikapitalistak erakundeak ere bat egin du, nahiz eta agerraldian ez den izan.\n«Urteetan eta sufrimeduan gehiegio luzatu den gatzaka egoera atzean uzti eta denen artean bake egoera justu bat eraikitzeko aukera berriak zabalik dira Euskal herrian», adierazi dute bederatzi indar politikok sinatu duten agirian.\nEzker Batuko Andrea Uñak eta Aralarreko Asun Fernandez de Garaialdek, gazteleraz eta euskaraz irakurri duten testuan, Euskal Herriko eragileen artean eman diren elkarrizketa eta akordioek nabarmendu dituzte, baita Donostian burututako Aieteko Konferentzia edota ETAk behin betiko armak uzteko erabakia, «euskal gatazka konpontzeko bidea ireki» baitute, diotenez.\nUrtarrilaren 12ko mobilizazio erraldoiari begira, «gatazkaren ondorioak askotarikoak» izanik, «denek konponduak» izan behar direla adierazi dute, eta «konponbidean aurrera egiteko» gatazkaren ondorioz preso eta erbestean dauden herritarren egoeran arreta jartzea beharrezkoa dela esan dute.\n«Lehen urrats bezala beharrezkoa ikusten dugu presoei dagokien oinarrizko giza eskubideak errespetatuak izatea», esan dute. Testuinguru horretan, euskal presoak Euskal Herriratzea, gaixotasun larriak dituztenak libre uztea eta kartzela zigorren luzatzearekin amaizteko eskatu dute, baita «de facto bizi osorako espetxe zigorra suposatzen duten neurriak bertan behera uzteko ere.\nPertsona bezala dagozkien giza eskubide guztiak errespetatzeko eskatu dute bederatzi indar politikoek. Espainiar zein frantziar gobernuei urratsak emateko galdegin diete, eta euren militantziez gain euskal herritarrei manifestazioan parte harzteko deia egin diete.


Olatz Lasagabaster preso usurbildarra bere ziegan sartu eta 14 eguneko berrogeialdian jarri dute – Usurbil Eginez\nOlatz Lasagabaster preso usurbildarra bere ziegan sartu eta 14 eguneko berrogeialdian jarri dute\nUsurbilen Nahi Ditugu Elkarteak jakinarazi du Olatz Lasagabaster preso usurbildarra aurretik berari ezer abisatu gabe, bere ziegan sartu eta 14 eguneko berrogeialdian jarri dutela. Bere haurdunaldia dela-eta, maiatzaren 7an (osteguna), erietxera atera zuten analisi bat egitera eta espetxera bueltatzerakoan gertatu zen. Usurbilen Nahi Ditugu Elkartearen arabera, inor ez dagoenean, telefonoz deitzeko eta patioan tarte bat ibiltzeko ateratzen dute soilik. Hamar egun barru beste froga baterako hitzordu berri bat dauka erietxean eta litekeena da isolamendu egoera luzatzea.\nUsurbilen Nahi Ditugu Elkartearen oharra\nOlatz Lasagabaster berrogeialdian jarri dute\nKoronabirusaren izurritearen ondorioz pairatzen ari garen egoera are eta nekosoagoa suertatzen ari da preso dauden pertsonentzat. Herritar gehienok behartutako itxialdiaren zailtasunak ezagutu ditugu zertxobait; hori bai, oztopoak oztopo, gure etxeetako erosotasunean eta senide eta lagunekin komunikatzeko aukera ugarirekin. Ba juxtu kontrakoa gertatzen zaie presoei, baita Olatz Lasagabaster eta Patxi Uranga Aranjuezeko espetxean dauden gure herrikideei ere. Itxita egotea zer den ondotxo dakite ia 11 urte daramatelako giltzapean. Alta, pandemia honek beren egoera are eta gehiago garraztu du.\nBi hilabete pasatsu elkar ikusi eta hitz egin gabe igaro ostean, apirilaren erdialdera utzi zieten lehen aldiz bien artean komunikatzen 8 minutuko bideo dei baten bidez. Konfinamendua hasi zenetik ez dute bisitarik izan (Olatzek lehenagotik, martxoaren 7an bere modulua isolamenduan jarri baizuten funtzionario bat kutsatu zelako) eta, hortaz, ez dute seniderik ikusi, eta beren alaba Xua ere ez. Soilik behin ikusi dute urtarrilaren 20an gurasoengandik apartatu zutenetik. Telefono deien bitartez komunikatzen dira. Deskonfinamenduaren bidean lehen urratsak egiten hasi bagara ere, auskalo noiz izango duten bisitak egiteko aukera, euskal preso gehienak bezala Euskal Herritik urrunduta dituztenez, beren senideek ezin dutelako Aranjuezeraino joan eta oraindik orain bisitak etenda daudelako.\nOndorio afektibo eta psikologikoez gain, egunerokotasuneko gauza praktikotan ere badu eraginik egoera honek. Esaterako, Picassenteko espetxetik Aranjuezera lekualdatu zituztela hiru hilabete pasa dira baina oraindik ez dituzte beren gauzak (irratia, liburuak, TB, arropa…) jaso. Gauza nimiñoa badirudi ere, espetxe batean garrantzi handia dute, are eta gehiago Olatzen kasuan. Izan ere, haurdunaldia aurreratu samar dauka eta arropa handiagoaren premian dago.\nHain zuzen ere, bere haurdunaldia dela-eta, atzo, maiatzak 7, erietxera atera zuten analisi bat egitera. Itzuli zutelarik eta aurretik berari ezer abisatu gabe, bere ziegan sartu eta 14 eguneko berrogeialdian jarri dute. Inor ez dagoenean, telefonoz deitzeko eta patioan tarte bat ibiltzeko ateratzen dute soilik. Hamar egun barru beste froga baterako hitzordu berri bat dauka erietxean. Hortaz, seguru asko isolamendu egoera luzatuko diote.\nPandemia garai honetan badaezpadako neurri hori logikoa dela pentsa daiteke baina, egiaz, logikoa ez dena da Olatz eta Patxi (eta beste dozenaka euskal preso) espetxean mantentzea oraindik. Aspalditik dute baldintzapeko askatasuna izateko eskubidea eta lege arrunta aplikatuz gero, beren etxean beharko lukete eta ez kartzela barruko baldintza kaskarretan kutsatzeko arrisku gorrian. Horregatik exijitzen du, besteak beste, beren osasun eskubidea errespetatzea eta Olatz eta Patxi eta gainerako euskal preso politikoak lehenbailehen etxeratzea. Etxean eta bizirik nahi ditugulako.\nMaiatzaren 24an (igandea), Olatzek 41 urte beteko ditu. Usurbilen Nahi Ditugu Elkarteak herritarrak animatzen dituzte gutun edo postaltxo baten bidez zoriontzera: “Egoera hau dela medio, ez dakigu noiz berrartu ahal izango ditugun ohiko elgarretaratzeak. Horregatik, animatzen ditugu herritarrak gutun edo postaltxo baten bidez zoriontzera. Seguru gure hitzak eta elkartasuna lagungarri izango zaizkiola, baita Patxiri ere”.\nOLATZ LASAGABASTER ANZA Centro Penitenciario MADRID VI – Módulo F2 Carretera N-400, km. 28 28.300 Aranjuez (Madrid).\nPATXI URANGA SALBIDE Centro Penitenciario MADRID VI – Módulo 1 Carretera N-400, km. 28 28.300 Aranjuez (Madrid).\nPosted on 2020/05/12 by usurbileginezPosted in Orokorra\nAurrekoa Aurreko sarrera: Usurbilgo Jai Batzordeak, Santixabelak ospatuko direla baieztatu du baina beste formatu eta ezaugarri batzuekin\nHurrengoa Hurrengo sarrera: Maiatzaren 14tik aurrera, udaletxea zein gizarte zerbitzuak herritarrak aurrez aurre hartzen hasiko da zita bidez


Langileen ia %100ak egin du gaur greba Aiala Vidrion eta protestak gogortzea aurreikusi dute - Aiaraldea.eus\nLangileen ia %100ak egin du gaur greba Aiala Vidrion eta protestak gogortzea aurreikusi dute\nAitor Aspuru Saez 2019-01-21 16:43 Ekonomia Laudio\nAiala Vidrio enpresako langileak 36 orduko greba egiten ari dira gaur eta batzarrean adostu dute hurrengo mobilizazioak gogortzea lan hitzarmenean hobekuntzak lortzeko.\nGoizean Ertzaintza agertu da Aiala Vidrion. / LAB | Ikusi handiago | Argazki originala\nPasa den astean iragarritako 4 greba egunetako lehen hitzorduari ekin diote gaur Aiala Vidrio enpresan. Urtzi Etxebarria ELA sindikatuko ordezkariak azaldu du ekoizpena eta bulegoak guztiz gelditu dituztela grebalariek. "2 langile bakarrik sartu dira bulegoetara" adierazi du sindikatuko kideak.\nHorrez gain, langileen ordezkariek eta enpresako zuzendaritzak bilera egin dute gaur eta, nahiz eta enpresariek hasierako proposamena hobetu duten, Etxebarriak ziurtatu du oso gutxi izan dela: "langileen aldarrikapenetik oso urrun daude oraindik".\nGauzak horrela, 36 orduko 3 greba deialdi geratzen dira; urtarrilaren 27an eta otsailaren 3an eta 10ean. Beharginek batzarrean adostu dute presio neurriak areagotzea.\nOstiralean izango da enpresa eta sindikatuen arteko hurrengo bilera, 11:00etan. Orduan jakingo da negoziazioek aurrera egingo duten.\nGaur Ertzaintza egon da 08:00ak aldera lantegiko sarreran, baina ez da gatazkarik gertatu, LABeko iturrien arabera.\nIragan urtarrilaren 9an egin zuten lehen lanuztea enpresan:\nErnai Aiaraldeako kideek ere bat egin dute langileen aldarriekin:\nAiaraldean lan, bizi eta ikasi nahi dugulako, gazteok Aiala Vidrioko langileekin bat! Prekarietateari ateak itxiz, #EHBizi!#AialaVidrioBorrokan!\nGora langileria! pic.twitter.com/K2SWHOlFK6\n— Ernai Aiaraldea (@ErnaiAiaraldea) 2019(e)ko urtarrilaren 21(a)\nGreba egingo dute Aiala Vidrion, “hitzarmen kolektiboaren negoziaketa desblokeatzeko”\nLau greba egun gehiago deitu dituzte sindikatuek Aiala Vidrion\n[SINDIKATUEN IRITZIAK] Tubacex enpresako istripuaren ostean, zerbait aldatu da lantegian?\n7 ordezkari eskuratu ditu LAB sindikatuak Envases enpresako hauteskundetan\n5 peoiren eta 15 administrariren plaza betetzeko oposizioa deituko du Laudioko Udalak\nEnpresa Komitea: "Tubacexeko zuzendaritza da langilearen heriotzaren arduraduna"\nDolores Laga Espigari egokitu zaio Laudioko Erosketa Karruselaren 3. saria\nLABek irabazi ditu hauteskunde sindikalak Maderas de Llodion\nBost enpresa sortzen lagundu zuen iaz Tokiko Garapen Agentziak


[GOI] Harira: Oñati, Izaro Elorza (2021-11-02)\nmsg.2021-11-02 11:58:08 marrayago-k idatzia\nGoiena telebistako platoa Harira saioa\nHarira: Oñati (2021-11-02) HARIRA: OÑATI AZTERGAI Azaroak 2, martitzena Kaixo, ikus-entzuleok, ondo etorri Harira saiora. Oñati izango dugu aztergai gaur. Horretarako, alkatea, Izaro Elorza, gonbidatu dugu, hona gure artera. Agintaldiaren erdia pasa da eta egindakoa eta egiteko dagoena aztertuko dugu alkatearekin. Baina kalera ere egingo dugu. Herritarren kezkak eta gai jakinen gaineko iritziak jaso ditu Goiatz Arana lankideak. Horiek guztiak aztertuko ditugu gaur, esandako moduan, alkatearekin, Izaro Elorzarekin. Izaro, ondo etorri gurera. Esan behar da Goienaren asmoa zela Oñatiko Udalean ordezkatuta dauden bi alderdietako ordezkariekin mahai-ingurua, debatea, egitea, baina EAJk eta bere bozeramaileak, Ainhoa Galdosek, uko egin diola Goienaren gonbitari...\nDebagoiena/ Oñati/ Goiena telebistako platoa Harira saioa\n[GOI] Gorka Artola, Harira saioan\nmsg.2020-10-20 12:13:03 nmunoz-k idatzia\nKaixo ikus-entzuleok, ondo etorri Harira saiora. Eskualdeko alkateak ari gara elkarrizketatze astero eta gaur gurekin daukagu Bergarakoa, Gorka Artola. Pandemiaren eraginez ariko gara. Eta aztertuko ditugu proiektu nagusiak, inbertsioak, Agorrosin, Zubieta… Askotariko gaiak. Ordu erdi daukagu horretarako, hortaz, has gaitezen. Gorka Artola, ondo etorri Harira saiora. Euskaraldian murgilduta gauden honetan eta kontuan izanez udalek eta bere zerbitzuek duten zabalkundea, nola bideratu dituzue udaleko ariguneak? COVID-19aren pandemia sasoian, Bergaran ez zuen horren gogor jo, beste herri batzuen aldean, baina uztaila eta, bereziki, abuztua, beste herri batzuetan baino kaskarrago ibili da Bergara, kutsatu kopuruari dagokionean. Zergatik izan dela uste duzu? Mizpirualde egoitzan...\n[GOI] Imanol Lasa, Harira saioan\n[GOI] Joseba Asiron, Harira saioan\n[GOI] Garbiñe Aranburu, Harira saioan\n[GOI] Eider Mendoza, Harira saioan\n[GOI] Garbiñe Mendizabal, Harira saioan\n[GOI] Eduardo Zubiaurre, Harira saioan\n[GOI] Iratxe Esnaola, Harira saioan


newtek / #20 / albisteak / Lubrication Management - IK4-TEKNIKERek: Balorapen positiboa Maintenance 2017 azokan\nIndustriaren Mantentze-lanei buruzko Nazioarteko Azoka\nLubrication Management - IK4-TEKNIKERek ondo baloratzen du Maintenance 2017 azokan edukitako parte-hartzea.\nMaintenance 2017 Industriaren Mantentze-lanei buruzko Nazioarteko Azokaren bigarren edizioa ekainaren 8an amaitu zen, BECen (Bilbao Exhibition Centre-n), eta jende ugari hartu zuen.\nHarrera handia eduki zuen azokak, eta industriaren mantentze-lanekin, aktiboen eta instalazioen kudeaketarekin eta ekoizpenaren fidagarritasunarekin zerikusia duten profesionalak elkartu zituen. Horri esker, lehen eskutik ezagutu ahal izan zituzten mantentze-lan aurreratuaren arloko azken berrikuntzak.\nLubrication Management - IK4-TEKNIKERek stand bat eduki zuen, 2. pabilioiko E-28 standa. Bertan, besteren artean, olio lubrikatzailearen analisiaren bidezko mantentze-lan igarlean ematen duen zerbitzu osoa erakutsi zuen.\nZentro teknologikoak bere nahiak bete zituen azokan. "Bezeroekin elkartzeko aukera egon da, bai eta denbora-tarte laburrean harremanak egitekoa ere", baieztatu du Jesús Terradillos Lubrication Management – IK4-TEKNIKEReko zerbitzu teknologikoen zuzendariak, eta zera gaineratu du: "genituen merkataritza-xedeak bete ditugu, baina, era berean, mantentze-lanen sektorean egin diren azken garapenak partekatzeko eta ezagutzeko aukera eduki dugu".\nEsperientzia oso positiboa izan dela azpimarratu du zentroak, eta ez du bazter utzi azokaren hurrengo edizioan parte hartzeko aukera.


EREINTZA ESKUBALOIA KIROL ELKARTEAREN HISTORIA\n1958 urtean euskal kultura eta tradizioak oro har eta Errenteriakoak bereziki babestea kezka zuten gazte batzuek EREINTZA Kirol eta Kultur Elkartea sortu zuten. EREINTZAk hasieratik eskubaloia bultzatu zuen eta honela 1959 urtean lehenengo eskubaloi taldea sortu zuen. 1987ko irailaren 29an EREINTZA ESKUBALOIA kirol klub bezala inskribatu zen Kirol Entitateen Erregistroan.\n1959 urtean Errenterian lehenengo eskubaloi taldea sortzen da EREINTZA izenarekin. Corazonistas eskolako ikasle ohi batzuek osaturiko taldeak Lurraldeko Txapelketan parte hartuko du. 1960-61 denboraldian Lurraldeko bigarren mailako liga irabaziko dute eta honela 1961-62 denboraldian Lurraldeko lehenengo mailan jokatuko dute. 1962-63 denboraldian taldea hirugarren izango da Lurraldeko lehen mailan eta txapeldunordea Donostiako Txapelketan, finala Konstituzio plazan jokatzen zelarik.\n1966 urtean EREINTZAk ezin izan zuen lehiaketa talderik osatu, baina bi urtez herrien arteko txapelketa antolatu zuen honela beste taldeetara joan ziren jokalariek beraien lehen kideekin partidoak jokatu ahal izateko.\n1968-69 denboraldian EREINTZAK berriz ere lehiaketarako talde bat osatu ahal izan zuen eta maila mantendu zuen hurrengo hiru denboraldietan. 1972 urtean, berriz ere, EREINTZA txapelketa federatuetatik kanpo geratuko da.\n1979 urtean EREINTZA Elkartearekin lotura zuten lagun talde batek, EREINTZA eskubaloi taldeari bizitza eman nahi diote berriz ere. Proiektuak Lurraldeko hirugarren mailan hasi zuen bere ibilbidea, Segura Viudas babesle bezala izanik. Lehenengo urtean ez zen lortu mailaz igotzea, baina bigarren urtean Pub Itsas-Izar babesle moduan izanik eta Errenteriko jokalari batzuen itzulerarekin helburua lortzen da.\n1981-82 denboraldian eta Fribin babesle moduan izanik, Lurraldeko lehenengo mailara igotzea lortzen da. Denboraldi honetan gizonezko eta emakumezko kadete eta jubenil taldeak sortzen dira.\nHurrengo bi denboraldietan bi maila igoera lortzen dira jarraian. 1982-83 denboraldian Estatuko bigarren mailara eta 1983-84 denboraldian estatuko 1º mailara.\nEmakumezkoen lehenengo taldea 1980-81 denboraldian sortu zen kadete mailan eta hurrengo denboraldian jubenil mailako talde bat gehitu zitzaion, azkenik 1983-84 denboraldian senior mailako emakumezkoen taldea osatu zen.\n1983-84 denboraldian bi gertaera garrantzitsu ditugu EREINTZAren historian. Aipaturiko senior mailako emakumezkoen taldea sortzearekin kategori guztiak osatzen dira emakumezkoetan, eta jubenil neskek Espainiako txapeldunorde izatea lortzen dute. Jubenil nesken taldeak berriz ere Espainiako txapeldunorde izatea lortuko du 1994-95 denboraldian.\n1996-97 denboraldi arte senior mutilek Estatuko 1º mailan jokatuko dute, baina bitartean sortu berri den Ohorezko Zilar mailatik kanpo geratzen dira, orain maila hau da estatuko bigarren maila Estatuko 1º mailak kategori bat galduz. 1997-98 denboralditik aurrera taldeak Estatuko 2 mailan jokatuko du 2005-2006 denboraldian EREINTZAk berriro Estatuko 1º mailara igotzea lortzen duen arte.\n2011-2012 denboraldian taldeak Ohorezko Zilar mailara igotzea lortzen du ligan bigarren geratu ondoren. Maila honetan bi denboraldi egin ondoren kategoria galtzen du. 2014-2015 denboralditik aurrera Estatuko 1º mailan lehiatzen du EREINTZA ESKUBALOIA kirol elkarteko senior mutilen lehen taldeak.


Bizkaia Talentek TabulaeX-ekin batera abiatu du ekimena, Milano-Biccocako Unibertsitateko spin-offarekin, alegia. Erakundearen ezagutzaren zabalkundea kudeatzeko sortua, Euskadiko lan-merkatua aztertzen duen tresna bat du oinarri, eta, batez ere, goi-mailako prestakuntza duten langileei erreparatzen die, online-iturri ugariren Big Data aztertuta.\nBizkaiko Ekonomia eta Lurralde Garapena Sustatzeko Saileko Diputatuak “Basque Talent Observatory” aurkeztu du, munduko eta sarbide publikoko lehen plataforma goi-prestakuntzarekin loturiko Euskadiko eskualdeen araberako lan-merkatua monitorizatzeko. Helburua da gure herrialdeko lehiakortasuna bultzatzen laguntzea, eta bide emango du Bizkaiko, Gipuzkoako eta Arabako lan-merkatuari buruzko informazioa unean-unean jasotzeko, nazioarteko eta tokiko online-iturriak baliatuta, Euskadiko unibertsitateak edo Lanbide, esaterako.\nTresna Big Data azterketan datza, eta ezagutza-base bat sortuko du lan-merkatuaren, une zehatz bateko lan-dinamikaren edo epe luzerako haren joeren gainean, bai eta goi-mailako prestakuntza duten profilei dagokienez Euskadiko behar teknikoen eta konpetentzia-beharren gainean ere. Goi-mailako prestakuntza duen edozein profesionalek ikusgai izango du, online eta egunero eguneraturiko datuen bidez, Euskadiko lan-merkatua eskatzen ari den profila, hainbat irizpideren eta irizpideen konbinazioen arabera: eskaturiko konpetentzia tekniko eta zeharkakoak, sektorea, eskarmentua, eremu geografikoa edo kontratu-mota.\nAurkezpenean, Mario Mezzanzanica Big Data azterketaren arloko irakasle aditu eta TabulaeXen sortzaile eta Ivan Jimenez Bizkaia Talenten zuzendari gerente izan dira. Foru-diputatuak zehaztu du azken 12 hiletan 17.469 lanpostu huts aztertu direla. Hauek izan dira eskari handieneko profilak: industria eta ekoizpen-ingeniariak, garatzaile informatikoak eta profil komertzialak. Eskaera handieneko zeharkako konpetentziak, berriz, aldaketara egokitzeko gaitasuna, hizkuntzak jakitea eta ezagutza digitalak izan dira.\nOnuragarria unibertsitate, enpresa eta erakunde publikoetarako\n“Gure lan-merkatua zehatz-mehatz ezagutzea erabakigarria izan daiteke Euskadiko ekonomiaren lehiakortasuna hobetzeko. Gure ekonomiak eta lan-merkatuak eskatzen duten profil profesionalaren erradiografia zuhurra eskaintzen digu. Funtsezko informazio horrek balio erantsia emango die, halaber, unibertsitate, enpresa eta erakunde publikoei” nabarmendu du Pradalesek. Izan ere, profesionalek onura jasoko dute Euskadiko lan-merkatuak eskatzen dituen behar teknikoei zein konpetentzia-behar zeharkakoei buruzko benetako datu eguneratuak jasota, horrela haien prestakuntza egokitu eta gehien eskaturiko konpetentziak sendotu ahal izango baitituzte. Unibertsitateek, berriz, tresna honen bidez ikasketei esleituriko ikuspuntua hobeto ezarri ahal izango dute, lan-merkatuko joerak aintzat hartuta eta jakinaren gainean zein ezagutza-mota bultzatu behar duten unibertsitateetatik ateratzen diren pertsonek lana eskura dezaten. Enpresei dagokienez, behar duten talentua errazago topatuko dute, baita eskariak eta eskaintzak hobeto bat egitea lortuko ere. Azkenik, erakunde publikoei beren lan- eta prestakuntza-politikak eratzeko balioko die, Euskadiko talentuaren enplegagarritasuna ahalik eta handiena izan dadin, eta aise egokitzeko enpresetako beharrei begirako prestakuntza-eskakizunetara.


EAJ-PNVk Itxasori eskatu dio Illunbe berritzeko proiektua diruz-laguntzeko - Gipuzko Buru Batzarra\nEAJ-PNVk Itxasori eskatu dio Illunbe berritzeko proiektua diruz-laguntzeko\nTalde jeltzaleak Foru Aldundiaren Kirol departamentuari eskatu dio Donostia Arena erabilera anitzerako instalazioa bihurtzen eta instalazio horren jasangarritasun finantzarioa bermatzen laguntzeko\nDonostiako Udaleko EAJ-PNVren Udal taldeak Kiroletako foru-diputatuari eskatu dio Illunbe erabilera anitzerako instalazioa izan dadin inplikatzeko, hain zuzen ere, kirol- zein kultur-ekintzak hartuko duen instalazioa.\nBehin Kirol eta Kultura foru diputatuaren proposamena ezagututa, hain zuzen ere, Donostian erabilera anitzerako instalazio berria egiteko proposamena, EAJ-PNVren Udal taldeak begi onez ikusi du Foru Aldundiaren borondatea hiriko kirol- zein kultura-instalazioetan inbertsioak egiteko.\nHoriek horrela, EAJ-PNVk Foru Aldundiari eskatu dio, Donostia Arena berritzeko proiektua diruz-laguntzeko, erabilera anitzerako instalazioan bihurtzeko, eta gogorarazi du, Udalak urteak daramatzala lanean proiektu hori gauzatzeko.\nTalde jeltzalearen iritziz, Donostiak erabilera anitzerako gunea behar du gizonen eta emakumeen kiroletarako, baita beste hainbat ekitaldi egiteko ere, esaterako, tamaina ertaineko kontzertuak. Instalazio honek emango lukeen zerbitzua Gipuzkoa osoari eragingo lioke, eta ondorioz, Foru Aldundiari diruz-laguntzeko eskatzea guztiz logikoa da.\nEra berean, EAJ-PNVren Udal taldeak adierazi du, Kirol Patronatuak hilabeteak daramatzala Illunbe egokitzeko eta ekitaldi ezberdinak hartzeko gauza izateko proiektua lantzen, hiriak beste hainbat lekutako erabilera anitzerako instalazioa izateko.\nEAJ-PNVren ustez, beharrezkoa da Illunberen etorkizuna eta jasangarritasuna argitzea, izan ere, egun instalazioa defizitarioa da, eta kostu hori Udalak bere gain hartzen du. Hori dela-eta, Foru aldundiaren inplikazio ekonomikoa funtsezkoa da, bai instalazioa berritzeko, bai instalazioaren etorkizuna bermatzeko, izan ere, hiriak ezin du bere gain hartu instalazio berri bat jasangarritasun finantzarioa zein Illunbe beraren jasangarritasuna bermatu gabe.\nEAJ-PNVk gogorarazi du, Donostia Arenak 9.000 eserleku dituela eta, bertan, hainbat ekitaldi egiten direla (saskibaloia, kontzertuak eta beste hainbat jarduera). Eta baldin eta instalazioa egoki berrituko balitz, Donostiak erabilera anitzerako instalazioa izango luke. Horretarako, baldin eta Udalak Foru Aldundiaren laguntza izango balu, arrazoizko inbertsioa egin beharko luke.\nEAJ-PNVk espero du Donostiako azpiegiturak eta ekipamenduak hobetzeko Kiroletako foru diputatuaren proposamena serioa izatea, eta inplikazio ekonomikoa izatea. Izan ere, horrela ez balitz, hauteskundeei begirako proposamen alderdikoian oinarritutako azalkeria izango litzateke.


Banatu ditugu Errigoraren bi otarrak - Zumaia - Baleike.eus\nBaleikeko bazkideen txokoa\nZer da Baleike Kluba?\nBanatu ditugu Errigoraren bi otarrak\nBaleike 2019-03-20 19:46\nErrigorak udaberriko kanpaina abian du jada. Eskutik eskura programaren baitan, Nafarroako hegoaldean ekoiztutako produktuak erosteko aukera izango da aurten ere. Errigorak, gainera, bi otar eman dizkigu Baleikeko bazkideen artean zozkatzeko eta dagoeneko eman dizkiegu saridunei.\nErrigorak emandako bi otarrek badute jabea: Pedro Etxabe eta Alfredo Zabaleta. Lehenengoak otar beltza irabazi du, eta bigarrengoak, berriz, zuria. Ohi bezala, parte hartze handia izan du zozketak.\nErrigora Euskal Herria oinarri eta elkarlana lanabes dituen ekimen herritarra da. Nafarroa hegoaldea du ardatz eta “euskara ofiziala ez den zonaldean” eragin nahi du, eremu horretakoak propio diren produktuei Euskal Herrian bidea emanaz, euskaratik, euskararako eta euskaraz.\nSaria irabazi ez dutenek eskaerak egiteko aukera izango dute ostirala arte. Eskuorriak Inpernupe, Ilargi, Txikixa, Ernio eta Atari tabernetan jasotzeko aukera dago, eta internet bidez ere egin daitezke eskaerak: www.errigora.eus webgunean.\nProduktuak jasotzeko egunak Zumaian hauek izango dira:\nOlioa eta kamisetak: Apirilak 11 eta 12, 18:00-19:30 ordutegian.\nKontserbak: Maiatzak 28 eta 29,18:00-19:30 ordutegian.\nAEKren egoitzan jasoko dira produktuak.


Hemen zaude: Hasiera / Berriak / XXV. Jardunaldien\nJokabide-laguntza positiboari eta Hezkuntza Bereziko ikastetxeei buruzko XXV. Jardunaldiak egin behar ditu Nafarroako Eskola Kontseiluak. Jardunaldi horietan, hautatutako ikastetxe eta hizlari batzuek beren lanak aurkeztuko dituzte.\nJardunaldien helburua da jardunbide egokien trukea eta hausnarketa bideratzea gai honen inguruan: zer egiten den eta zer egin beharko litzatekeen adimen-desgaitasuna duten ikasleen bizi kalitatea hobetzeko, batere egokitu gabeko jokabideak dituztenean. Horretarako erabiliko da Hezkuntza Bereziko ikastetxeetan egiten ari diren lana.\nNafarroako Eskola Kontseilua / Hezkuntzako Batzorde Nagusia arduratuko da antolaketaz (erakunde horrek Nafarroako Parlamentuarekin duen lankidetza-hitzarmenaren barruan) eta ezinbestekoa izanen du Hezkuntza Departamentuaren lankidetza.\nJardunaldiak streaming bidez eginen dira, honako egun eta ordutegi hauetan:\n2021eko urtarrilaren 22a, ostirala: 17:30 – 20:30\n2021eko urtarrilaren 23a, larunbata: 09:30 – 14:00\n2021eko urtarrilaren 29a, ostirala: 17:30 – 20:30\n2021eko urtarrilaren 30a, larunbata: 09:30 – 14:00\nHemen jardunaldiei buruzko informazio gehiago ikus dezakezu, eta hemen diptikoa.\nJardunaldietan aurkezten diren proposamenak IDEA aldizkariaren 53. zenbakian argitaratuko dira eta, gero, lan monografikoa editatuko da ekarpen horiekin.\nGunearen artxiboa Hautatu hilabetea 2021(e)ko iraila 2021(e)ko abuztua 2021(e)ko uztaila 2021(e)ko ekaina 2021(e)ko maiatza 2021(e)ko apirila 2021(e)ko martxoa 2021(e)ko otsaila 2021(e)ko urtarrila 2020(e)ko abendua 2020(e)ko azaroa 2020(e)ko urria 2020(e)ko iraila 2020(e)ko abuztua 2020(e)ko uztaila 2020(e)ko ekaina 2020(e)ko maiatza 2020(e)ko apirila 2020(e)ko martxoa 2020(e)ko otsaila 2020(e)ko urtarrila 2019(e)ko abendua 2019(e)ko azaroa 2019(e)ko urria 2019(e)ko iraila 2019(e)ko abuztua 2019(e)ko uztaila 2019(e)ko ekaina 2019(e)ko maiatza 2019(e)ko apirila 2019(e)ko martxoa 2019(e)ko otsaila 2019(e)ko urtarrila 2018(e)ko abendua 2018(e)ko azaroa 2018(e)ko urria 2018(e)ko iraila 2018(e)ko abuztua 2018(e)ko uztaila 2018(e)ko ekaina 2018(e)ko maiatza 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko iraila 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria\n“Jokabide-laguntza positiboa eta Hezkuntza Bereziko ikastetxeak” monografia\nAprobetxatu zure esperientzia\nMugikortasun Aktiboa eta Haurren Osasuna\nSegurtasuna, konfiantza, itxaropen berriak


Udal foroa - Elorrioko Txintxirri Ikastola\n» Udal foroa\nArtelatz enpresako kideek, Elorrion parte hartzen dugun Agenda 21eko ikastetxeetako ikasleekin tailer bat burutu dute. Hondakinak lantzeko tailerra izan da, eta sortzen dugun hondakin kopuruaz jabetzeaz gain, hondakinak murrizteko moduak azaldu eta aztertu ditugu.\nLanketa honetatik, alkateordeari egin beharreko proposamenak atera ditugu Tailerrean parte hartu ondoren, urtero bezala, Elorrioko udalarekin batera antolatzen den udal foroan parte hartu dugu. Agenda 21eko ordezkariak alkateorde eta udaletxeko teknikariarekin bildu gara iazko konpromisoen betetze maila azaltzeko eta datorren ikasturterako hartzen ditugun konpromisoak adosteko.\nHorretaz gain, ikastetxe bakoitzak ikasturtean zehar egin duena azaltzeko aukera izaten du eta gure Ikastolako eko-ordezkariek lan ederra egin dute. Ikasturtean zehar hainbat ekintza burutzen ditugu eta hauek guztiak urtero egiten ditugu, hau da, urtez-urte lantzen ditugu: neguko azoka, bidezko merkataritza, ibaialde, gosari osasuntsuak, agenda 21 eguna, Eroskirekin batera lantzen dugun elikadura tailerra, fruta eguna, liburu ibiltaria, irteerak…\nGuztiak ez ditugu banan-banan azaldu, baina urtero egiten dugun aste berezia “Ama Lurraz goza dezagun” azaltzeko aukera izan dugu.


Ander Romarate Londresen urperatzen da – Gazteaukera Blog\nAnder Romarate Londresen urperatzen da\n18 urte dauzkan arren, onenetarikoa dela erakutsi du. Ander Romarate eibartarra lehen aldiz arituko da Joko Paralinpikoetan. Bost urte luzez entrenatzen aritu ostean, Londreseko probetan zer egiteko gai den ikusten ari gara. Entrenamenduaren azken fasea Sierra Nevadan eman zuen, 2.400 metrotara; izan ere, adituek adierazten dutenez, altitude honetan lan egiteak odola oxigenatzen laguntzen du eta, ondorioz, errendimendua hobetzen. Hona etorri beaino lehen, bere azken egunak etxetik gertu igaro zituen, Bergarako igerilekuetan, hain zuzen ere.\nBere hankak hobetzeko asmoz hasi zuen terapia bere bizitzako pasioetako bat bihurtu da egun eta Joko Paralinpikoetaraino zuzendu du. Bide horretan lorpen asko eskuratu ditu eta, gainera, errekorrak ere lortu ditu.\n2010ean bere kategoriako mundu txapelketan 6.a izan zen Holandan. Urte bat beranduago, Berlineko Nazioarteko Open-ean parte hartu zuen; zilarrezko lau medaila eta brontzezko beste bat eskuratu zituen hartan. Aurten, Tenerifeko Nazioarteko Open-ean lehena izan da SB7an. Gainera, Espainiako errekor absolutua dauka bular-igeriketa estiloko 50, 100 eta 200 metroetan eta bizkarra-estiloko 100 eta 200 metroetan. Domina-zerrenda hau izanda, nola ez zen Londresera helduko?\nZorionak Ander, lan bikaina!\nBASQUE TEAM KIROLARIEN EMAITZAK JOKO PARALINPIKOETAN\nSaskibaloia: (Asier Garcia) Espainia – Australia 59 – 75. Asierek 23 puntu saskiratu zituen.\nIgeriketa: (Ander Romarate) 11. postuan kokatu zen bular-igeriketa maskulinoan; 1:31.84 denbora lortu zuen.\nGOT Olinpiadak| 2012-09-02T23:48:32+02:00\t2012/09/02|Aisia, Gazte-txartela, Londresko Olinpiadak|Iruzkinik gabe


Lege Oharra – Gure Lurra Elkartea\nOndorengo lege oharrak (hemendik aurrera, “Lege Ohar”) ASOCIACION DE DESARROLLO COMUNITARIO GURE LURRAK duen (Egoitza soziala: Fray Juan nº 33, 48013, Bilbao Bizkaia eta IFZ: G48261309 Interneteko gurelurra@gurelurra.org web orriaren (hemendik aurrera, “Web”) erabilera erregulatzen du.\nOro har ASOCIACION DE DESARROLLO COMUNITARIO GURE LURRA eta beraien zerbitzu telematikoetako (webean euskaragai) erabiltzaileen arteko harremanak legegintza eta espainiar jurisdikzioaren menpe daude.\nErabiltzailea jakinaren gainen dago eta onartzen du webera sartzeak ez duela ASOCIACION DE DESARROLLO COMUNITARIO GURE LURRAEKIN inongo harreman komertzialik suposatzen.\nASOCIACION DE DESARROLLO COMUNITARIO GURE LURRAAK du web orrialdeko ekuki, diseinu grafiko eta kodigoen jabetza intulektualen eskubideen titulartasuna. Beraz ASOCIACION DE DESARROLLO COMUNITARIO GURE LURRAN baimen idatzi bat egon ezean debekatuta dago webguneraren erreprodukzio, banaketa, komunikazio publiko, eraldaketa edo edukiekin egin daitekeen beste edozein jarduera, nahiz eta iturburuak aipatu. Enpresako web orrialdearen barne dauden izen komertzial, marka edo ikur bereizgarri guztiak haien jabeen jabetza dira eta legeak babesten ditu.\nASOCIACION DE DESARROLLO COMUNITARIO GURE LURRAKO web-orrietako loturen (linken) presentziak informatzea du solik helburu eta inondik inora haien iradokizun, gonbidapen edo gomendioa.\n2016ko Apirilaren 27an RGPD-an ezarritakoaren arabera, ASOCIACION DE DESARROLLO COMUNITARIO GURE LURRAK erabiltzaileari jakinarazten dio ASOCIACION DE DESARROLLO COMUNITARIO GURE LURRAN aldetik izaera pertsonaleko datuen tratamendu automatizatu bat existitzen dela eta beraien erantzukizuna dela, erabiltzailearekin harremana mantendu eta kudatzeko helburuarekin baita informatze lanetarako. Baldintza hauek onartzeko orduan, [ASOCIACION DE DESARROLLO COMUNITARIO GURE LURRAK beraien zerbitzuen prestaziorako ezinbestekoak diren datu batzuk biltzea beharko du erabiltzailera aldetik.\n2016ko Apirilaren 27an RGPD-an ezarritakoaren arabera, jakinarazten dizuegu erabiltzaile gisa erregistratu ondoren eskuratutako datu pertsonalak ASOCIACION DE DESARROLLO COMUNITARIO GURE LURRA (Egoitza soziala: Fray Juan nº 33, 48013, Bilbao, Bizkaia eta IFZ:F20813051) jabetzako fitxategietara gehituko direla, ekainaren 11ko 1720/2007 Errege Dekretuak ezarritako segurtasun-neurriak implementatuta eukinik.\nErabiltzailea da emondako datuen egiazkotasun eta zuzenketen erantzule bakarra, ez ASOCIACION DE DESARROLLO COMUNITARIO GURE LURRA. Edozein kasutan, erabiltzaileek erantzuten behar dute erraztutako datuen doitasun, iraunaldi eta egiazkotasunaren aurrean eta behar bezala eguneratuta edukitzeko kopromesua hartu behar dute. Erabiltzaileak izena emateko imprimakia zein harpidetzan informazio guztia eta zuzena ematen duela hitzeman behar du.\nASOCIACION DE DESARROLLO COMUNITARIO GURE LURRA ez da erantzule egiten beste iturri batek edo berak landu ez duen informazioetaz. Beraz ez du bere gain hartuko hauek erabiltzeak sortu ditzaken kalteak. ASOCIACION DE DESARROLLO COMUNITARIO GURE LURRAEK bere web orrialdeko informazioa eguneratu, aldatu edota ezabatzeko eskubidea du baita haien bistaratzea mugatzeko edo debekatzeko. ASOCIACION DE DESARROLLO COMUNITARIO GURE LURRA ez da, berak kanpoko iturri baten izenean, emandako informazioaren akats, hutsegite edo omisioak erabiltzaileari sor ditzakioken kalte edo kalte-ordainen arduradun.\nwww.gurelurra.org webguneak ez du cookirik erabiltzen, hauek erabiltzailearen terminalean gordetako informazio fitxategi fisikok dira eta atarian zehar erabiltzailearen nabigazioa errazteko balio dute. Alan eta guzti, erabiltzaileak bere nabigatzailea konfiguratzeko aukera du fitxategi hauen instalazioa galarazi dezan.\nASOCIACION DE DESARROLLO COMUNITARIO GURE LURRAREN helburuak erabiltzailearekiko harremanak mantetzea eta kudeatzea dira, baita informazioa ematea.\nGure zerbitzuak zehazki adingabekoei zuzenduta badijoaz, datu pertsonalak biltzeko garaian ASOCIACION DE DESARROLLO COMUNITARIO GURE LURRAK guraso edo tutoreen adostasuna eskatuko du, baita datuen tratamendu automatizaturako.\nASOCIACION DE DESARROLLO COMUNITARIO GURE LURRAK ez dizkio lagatuko erabiltzaileen datuak hirugarren bati.\nMezuak igortzeko edo sarrera, zuzenketa, kentzea, muga, eramangarritasun eta oposizio eskubidea gauzatzeko ondorengo helbidea erabili daiteke www.gurelurra.org baita posta arrunta erabiliz ASOCIACION DE DESARROLLO COMUNITARIO GURE LURRA, Ref. RGPD, en Fray Juan nº 33, 48013, Bilbao, Bizkaia zuzenduta gutun bat bidali.\nEskubide hauek gauzatzeko beharrezkoa da ASOCIACION DE DESARROLLO COMUNITARIO GURE LURRARI zure nortasun agiriaren edo legezko beste edozein dokumentu baten kopia bat bidaltzea zure nortasuna egiaztatzeko.\nASOCIACION DE DESARROLLO COMUNITARIO GURE LURRAK legeak eskatzen dituen datu pertsonalen babes segurtasun mailak hartu ditu eta beraien esku dauden beste baliabide eta neurri tekniko osagarriak instalatzen saiatzen dira ASOCIACION DE DESARROLLO COMUNITARIO GURE LURRARI emandako datu petsonalen galera, erabilera desegokia, aldaketa, baimen gabeko atzipen edota lapurreta sahiesteko. Bestalde sistema elektroniko honen funtzionamendu operatiboan beraiekin zerikusirik ez duten interferentzia, ez-egite, eten, virus informatiko, matxura telefoniko edo deskonexioen ondorioz kalte edo kalte-ordainen suertatuz gero ez da beraien erantzule egiten; ezta teléfono linien edo datuak prozesatzeko zentroen gainkarga edo hutsen erruz sistema elektroniko honen erabileran suertatutako atzerapen edo blokeoetaz; ezta ere beraien kontroletik kanpo hirugarren batzuk legez kanpoko intromisioen ondorioz eragindako kalteez. Hala ere, erabiltzailea kontzientea izan behar da Interneteko segurtasun-neurriak ez direla menderaezinak.\nErabiltzaileak aitortzen du datu pertsonalen babesari buruzko baldintzetaz informatua izan dela eta ASOCIACION DE DESARROLLO COMUNITARIO GURE LURRAN aldetik haien tratamendu automatizatua onartzen eta baimentzen du idatzi honetan datu pertsonalen polikaren inguruan aipatzen diren helburuetarako. Webgunean emandako zenbait zerbitzuk baldintza bereziak eduki ahal dituzte datu pertsonalen babesari buruzko xedapen bereziak aurreikusita.